qundao/data-zh-poetry huggingface dataset:
河传·即事
作者：李良年
朝代：清

愁绝。难说。且徘徊。陌上残梅暗催。软香作团吹不开。红埃。那人儿正来。疏雨忽飞烟渺渺。芳径杳。屧映青苔好。碎萍穿。鸥正眠。柳边。倩郎扶上船。
洛阳春 其一 寒日饮胜力寓斋，九来、电发、惟夏同用欧韵
作者：李良年
朝代：清

一帘香袅人无语。拨微红闲炷。燕山纵有好晴天，寒甚江南雨。鞭丝帽影风吹絮。笑频年离绪。酒人箧底卖文钱，肯携向、旗亭否。
洛阳春 其二 寒日饮胜力寓斋，九来、电发、惟夏同用欧韵
作者：李良年
朝代：清

空阶屐响添吴语。水沉烟重炷。邻家挝鼓逼残年，点点催花雨。寒云细擘霜天絮。正书空情绪。平安记写雁飞边，曾衔过、江干否。
洛阳春·寒日饮胜力寓斋，九来、电发、惟夏同用欧韵
作者：李良年
朝代：清

一帘香袅人无语。拨微红闲炷。燕山纵有好晴天，寒甚江南雨。鞭丝帽影风吹絮。笑频年离绪。酒人箧底卖文钱，肯携向、旗亭否。空阶屐响添吴语。水沉烟重炷。邻家挝鼓逼残年，点点催花雨。寒云细擘霜天絮。正书空情绪。平安记写雁飞边，曾衔过、江干否。
洞仙歌·中秋二夕，潜岳留饮，同序仔、干夫、寻千、分虎分调
作者：李良年
朝代：清

中秋过了，候波潮消息。我亦扁舟趁风色，有故人、携手共剪疏灯，拚醉倒，便不看潮也得。子城凉月近，作意窥檐，一片秋声恰吹入。记莺边折柳，蝉底怀人，又听到、南鸿一一。纵不饮、高眠亦何妨，但辜负相逢，今宵可惜。
满庭芳·晚步悼王千明
作者：李良年
朝代：清

野鸟惊心，江花恨别，不堪重对春光。向来行处，巾屧此难忘。痛矣西州人去，到如今、空负林塘。闲寻罢，羊昙清泪，凄断不成行。漫看斜照外，南鸿归尽，水远川长。正谁家横笛，吹遍山阳。况是清明时节，纸钱风、零乱垂杨。愁难说，歌残挽曲，蒿里是他乡。
满江红·怀旧
作者：李良年
朝代：清

过雨亭台，凝望里、闲愁相接。念沧溟尘起，飘零华发。海燕双栖回首处，蘼芜一带伤心别。看垂杨、依旧满东风，难禁折。丝更理，香囊结。纨再纴，湘裙褶。想蓬莱初度，落花时节。江上不堪人正远，天涯又是春将歇。记小楼、西畔剪征衫，前三月。
满江红·棠村尚书得第五令子，先有梦兆。作松下五苗图志异，命制此阕
作者：李良年
朝代：清

好梦谁传，苍鳞底、数茎低绕。恰流苏帐卷，认镮人到。生子当为丰岁谷，读书早辨琅邪稻。看陇西、花萼谢家兰，浑凡草。缝绣字，针神巧。添画谱，龙眠好。记松肪五粒，问年最小。草木知名移未得，楂梨曾博君王笑。且重摹、一幅上金门，嘉禾表。
满江红·西施舌
作者：李良年
朝代：清

芳渚深深，正掠水、玉尖斜逗。浑不意、越人网得，爨交纤手。出釜微闻兰麝唾，分甘拟倩樱桃口。唤佳名、合配乳脂鲜，河鲀候。乌几净，花瓷旧。红叶底，莲须酒。笑纷纷蛎蛤，未应呼友。嫩比江瑶秋市早，轻随螺女钿波绉。问当年、虾菜五湖船，曾知否。
烛影摇红·为雅坪题画
作者：李良年
朝代：清

不是湘筠，铅容恰似湘江水。玲珑佛髻小钗虫，一样输他翠。依约薄寒衫袂。背残红、斜阳自倚。东风不管，暗惹春痕，双双蝶翅。
燕山亭·七月十五夜集谡园斋雨坪倡
作者：李良年
朝代：清
体裁：词

燕月微黄，才到竹间，淡著江南影。箔卷半窗，露点凉波，书屋短于烟艇。底问青旗，笑腊酿、秋厨犹剩。红凝。斗古色瓯香，汝哥官定。还记旧雨梅边，又一叶飘梧，者番清景。吴根梦去，蟹簖鱼床，西风暗吹笭箵。旅话今宵，都忘了、五湖归兴。更静。便挑尽、烛花也肯。
燕山亭·七月十五夜集谡园斋雨坪倡
作者：李良年
朝代：清

燕月微黄，才到竹间，澹著江南影。箔卷半窗，露点凉波，书屋短于烟艇。底问青旗，笑腊酿、秋厨犹剩。红凝。斗古色瓯香，汝哥官定。还记旧雨梅边，又一叶飘梧，者番清景。吴根梦去，蟹簖鱼床，西风暗吹笭箵。旅话今宵，都忘了、五湖归兴。更静。便挑尽、烛花也肯。
珍珠帘·登汲古閤赠黼季
作者：李良年
朝代：清

琴川阁畔相思久。试把春船系柳。良夜检芸签，剪烛红阑右。腕脱侍儿铅椠满，更谁数、填金蝌蚪。吾友。早藏书读遍，闲笑欧九。回首多少青箱，付昆明劫火，咸阳风骤。欹案隐囊边，恼杀丹黄手。光燄隔江留一角，想囗囗、当年曾守。还有。待帐底亲翻，主人曰否。
琐窗寒·倭奁
作者：李良年
朝代：清

凤嘴匀初，鸦翎染遍，暗藏银孕。尘飞不上，闪闪砑光如镜。镂旋螺惯填小幅，云峰花鸟纤毫钉。料琐鱼深贮，鹧斑蛾绿，镇教相并。几净。看交映。想浮天一叶，海帆风猛。钿工市罢，估客乍添归兴。甚求仙、徐福不还，秦女晓梳犹未省。待清吟、试续香奁，衍波笺写赠。
琵琶仙·闻高畟园典试粤西遥有此寄
作者：李良年
朝代：清

过岭蛮烟，记曾是、横海楼船行处。又报驿骑装书，津喧一使星去。携帐底、一番丝竹，尽销得、残笳剩鼓。笠叟珊瑚，蜑乡翡翠，多付吟句。只频讶、五两风轻，镇吹送、相思旧游侣。待折白门杨柳，怅停舟何许。君到日、红棉开尽，有绛襦、仙子堪赋。借问桃叶淩江，那时迎否。
瑶华·题其年填词图
作者：李良年
朝代：清

吹箫待凤，画壁留人，忆旧来佳话。元和才子，爱倚声、长只傍珊瑚架。翠钿量得，明珠买、便教入画。展花间小帙沉吟，不愿人间听者。平消一瓣都梁，看鸦纸斜铺，鼠须欲下。才回首，说与春葱、误了宫商再写。拚做湘筠，亲领取、绛唇吹麝。怪今年柳七匆匆，奉旨填词去也。
甘草子·题秋亭把书图
作者：李良年
朝代：清

青壁。如此茅檐，如此闲吟客。四五叶秋声，两三枝秋色。石径苔扉谁能问，问底爱、空山萧寂。才到人间愁无数，悔半生游屐。
申丈凫盟贻书见讯且索近著寄答
作者：李良年
朝代：清

公子能清节，幽栖道不贫。秫田供酿早，书屋与农邻。北学谁高第，西方彼美人。相逢身世感，燕草又三春。近接霜前札，相怜塞上吟。风沙游子路，松菊暮年心。避世沮偕溺，寻山向与禽。古来无独往，嗟尔竟长林。
申丈凫盟贻书见讯且索近著寄答·其一
作者：李良年
朝代：清

公子能清节，幽栖道不贫。秫田供酿早，书屋与农邻。北学谁高第，西方彼美人。相逢身世感，燕草又三春。
申丈凫盟贻书见讯且索近著寄答·其二
作者：李良年
朝代：清

近接霜前札，相怜塞上吟。风沙游子路，松菊暮年心。避世沮偕溺，寻山向与禽。古来无独往，嗟尔竟长林。
留客住·鹧鸪
作者：李良年
朝代：清

楚天杳。凭笋舆、羊肠似发，荒烟坠叶，一片钩辀蛮鸟。南飞故唤行客，占断千里秋山吟不了。芦衰竹苦，正听残、野店酒旗风袅。江细绕。笮渡人稀，但横斜照。解语参军，愁里暗欹乌帽。记得郑家留句，花落黄陵，雨昏湖外草。更堪何处，镇清猿、杜宇和他凄调。
疏影·秋柳
作者：李良年
朝代：清

旗亭陇首。正新霜乍点，斜日风骤。一片秋声，几树萧疏，惊心十里津堠。行人欲折还教住，为记得、别离时候。洒渭城、朝雨如烟，曾向画桥分手。何处无情玉笛，忍教一夜里，吹堕江口。系马无人，认取寒枝，惟有晚鸦依旧。相思最是鸳鸯渡，应渐冷、碧纱窗牖。纵待得、来岁春还，只恐那人腰瘦。
疏影·黄梅
作者：李良年
朝代：清

岁阑记否。著浅檀宫样，初染庭树。懒趁群芳，雪后春前，年年点缀寒圃。横斜月淡蜂黄影，长只傍、短垣低护。倚茜裙、欲撚苔枝，冻鸟一双飞去。依约荷圆磬小，剪来越镜里，先映眉妩。蓓蕾匀拈，细绞银丝，钗冷玉鱼偏处。还愁羯鼓催无力，沸蟹眼、瞻瓶新注。正暖香、梦惹江南，忘了陇头人苦。
百字令·田髴渊寓齐元夕小饮，同苍水、谡园、其年、竹垞、湘舞、山农限韵
作者：李良年
朝代：清
体裁：词

迢迢柳市，今宵月、又接隔年离绪。记曲津桥人倦也，合对江南旧侣。扇底轻尘，吹红浅埒，当是春佳处。韭芽花片，停杯共话羁旅。想得斑竹捎檐，低垂香箔，甪里排灯路。钿影半遮星点外，乍歇小楼筝语。老忆闲情，相看一笑，酩酊卢家醑。更阑试听，东风似唤归去。
百字令·田髴渊寓齐元夕小饮，同苍水、谡园、其年、竹垞、湘舞、山农限韵
作者：李良年
朝代：清

迢迢柳市，今宵月、又接隔年离绪。记曲津桥人倦也，合对江南旧侣。扇底轻尘，吹红浅埒，当是春佳处。韭芽花片，停杯共话羁旅。想得斑竹捎檐，低垂香箔，角里排灯路。钿影半遮星点外，乍歇小楼筝语。老忆闲情，相看一笑，酩酊卢家醑。更阑试听，东风似唤归去。
百字令·题竹垞归耕图和原韵
作者：李良年
朝代：清

彼何为者，敷过江门第，恨人奇士。朔塞南枝来往惯，筋力可知倦矣。弱不胜衣，狂思摇笔，陇上应无此。展图一笑，十郎聊写愁耳。曾记细雨青芜，双挐小艇，问桃花流水。本欲逃名名不去，行遍山林城市。子定归与，吾将作伴，摒挡西畴事。算来长策，为农今日良是。
祝英台近·送宋牧仲比部奉使虔关
作者：李良年
朝代：清

古虔州，鸥鸟路。风物带三楚。雁字杉樯，烟际估相语。雪残二月青峰，短箫催鹢，春已到、佛桑红处。行且住。料应吏散焚香，芸签晚来数。楼枕双流，花响鹧鸪去。试寻尘外亭边，有人留句，问重埽、翠珉閒否。
笛家·送荇溪归里
作者：李良年
朝代：清

骑马长逢，扫门争去，溪山何限，近来翻是茅檐少。故人归也，那用探幽，绿莎翠竹，旧村都好。我宅鸥边，君家荻里，夹水柴扃照。半床书，几车曲，尽可鬓丝白了。吟啸。倡酬倦矣，枉教文似，河海韩欧，不信诗穷，瘦寒郊岛。从此、只合南华自写，随意樵柯渔钓。万事尊前，浮云苍狗，一枕游仙杳。但休种，武陵花，怕惹问津船到。
簇水·玉蝶梅
作者：李良年
朝代：清

谁剪冰房，层层叠就宣和粉。灞桥客醉，想蹀躞、低徊吟鬓。消尽春烟水逻，曲糁沙痕净。怕凤子、飞来难认。纹箪醒。可还记、参横月落，人去后、空香径。家园最忆，是第一番风信。桃李那时年少，只有琅玕并。池奁小、浸晚凉清影。
绛都春·荪友为西溟作松萱图，寿其母夫人，西溟属题于图侧
作者：李良年
朝代：清

乡心一片。倩好手书得，墨光深浅。白发倚闾，萱影松风，双扉展。年时午脍冰鱼馔。尽对客、茅斋蔬饭。而今遥忆，无端绽了，越衫慈线。春半。江南迢递，甚燕草再绿、王孙归晚。旧树小园，反哺鸦雏，闲栖遍。故人尽撤君羹返。想卖畚、吹箫都倦。争如拜母芦峰，麻姑酒暖。
绮罗香
作者：李良年
朝代：清

翠袖囗初，红榴压后，人在高梧庭院。采罢明珠，纤手乍调清怨。贪记曲、宝豆尝拈，怕顾误、凤丝徐撚。问华年、暗数云和，玫瑰小柱几曾遍。含情何限野雨，也胜峰青湘浦，曲终难见。银甲才停，笑指叵罗遥劝。拚醉倒、更倩伊扶，看不足、可怜人倦。试重与拍案红牙，春莺教细啭。
绮罗香·桃源晓行同分虎赋
作者：李良年
朝代：清

僧磬才闻，渔歌乍响，一叶早潮催去。背岭人家，云碎著檐如絮。记前度、也趁鸣榔，料从此、仙源非误。只长年、见惯秋山，满船凉翠不教住。好怀都付倦旅。细数青鞋往事，尽谙佳趣。除了江南，此景总无寻处。转溪湾、锦石分开，又飒飒、水红花路。甚西风、吹亚霜砧，数枝遮浣女。
绮罗香·赠融谷，用竹垞韵
作者：李良年
朝代：清

并载钿车，双眠琐柳，此乐偏君重致。八咏清才，瘦沈当年曾似。携几斛、螺子青妍，皴一抹、远山花底。讶翠衿、学语聪明，晓窗重叠唤卿字。满阶晴雪乍扫，剩有二分春色。粉云飘腻。缱绻情怀，新咏玉台堪拟。临雁纸、惯写夫人，任消却、研瓶书水。问元常、今夜香篝，可能穿翠被。
自白龙崖趋泸溪述所见
作者：李良年
朝代：清

绝壁何嶙峋，侧翠倚江岸。云水一相映，清辉朝屡换。石非五丁凿，嵌空乃百变。如梭了可{木郑}，似月魄始半。或击壶口缺，或迸锦丝断。漏日宛通中，障树若无畔。势绝飞鸟窥，祇应山鬼窜。蚁附定何由，径尺{户支}细栈。窗楯亦具设，败绠涩余鍊。纵横百里内，仰视目为眩。其故不可测，挥手付梦幻。长年话凄怆，此地饱经乱。万骑走空村，居人息樵爨。寥翘峡女泣，袒跣溪童惯。岂得顾里闾，猿挂垂一襻。饥来摘山果，渴饮汲幽涧。生还谅无几，遗迹犹可叹。尚想避秦时，斯语非荒漫。辄因俯仰骇，聊复纪闻见。桑田若为海，他日辱楼见。
自白龙崖趋泸溪述所见
作者：李良年
朝代：清
体裁：古风

绝壁何嶙峋，侧翠倚江岸。云水一相映，清辉朝屡换。石非五丁凿，嵌空乃百变。如梭了可■，似月魄始半。或击壶口缺，或迸锦丝断。漏日宛通中，障树若无畔。势绝飞鸟窥，祇应山鬼窜。蚁附定何由，径尺■细栈。窗楯亦具设，败绠涩余鍊。纵横百里内，仰视目为眩。其故不可测，挥手付梦幻。长年话凄怆，此地饱经乱。万骑走空村，居人息樵爨。寥翘峡女泣，袒跣溪童惯。岂得顾里闾，猿挂垂一襻。饥来摘山果，渴饮汲幽涧。生还谅无几，遗迹犹可叹。尚想避秦时，斯语非荒漫。辄因俯仰骇，聊复纪闻见。桑田若为海，他日辱楼见。
花犯·五日朱不为草堂饮
作者：李良年
朝代：清

采桑残，缫车簌簌，山家了忙事。安排重午，把酒读离骚，囗鱼不至。故人风雨遥相忆。枉琼笺一纸。为报道、酴醾吹尽，紫薇花绽矣。携侣叩门恰斜阳，碧阑干记，少日传经地。牙签乱，遗书万卷犹横几。草木只今堪敬也，况风采、欧阳今两世。四坐休辞酩酊，聚花前有几。
芳草·送秋田重游豫章并过楚南
作者：李良年
朝代：清

乍新年、雨丝添涨，南枝犹冷沙村。拟攀香雪赠，奈它花未放客先分。迢迢临浦别，拂短帆、千里江云。看此去小姑翠妩，唤旧游人。沉吟。元婴阁底空，飞蛱蝶，往迹难寻。一灯青雀远，笛残琴阕，想满眼伤春。锦囊应有句，记落霞、飞骛川程。但二十四番风后，定到湘阴。
苏幕遮
作者：李良年
朝代：清

水初生，天更远。愁绪无根，早蔓斜阳岸。挑菜湔裙都不见。一派溪光，付与梅花占。月依依，雪剪剪。记得花间，衣上香难辨。诉前游，寻语燕，可奈新雏，未省春风面。
荷叶杯·晚泊
作者：李良年
朝代：清

桂雨滴残香陌。风息。画船双。小姑窥客夕阳里。花底。隔秋窗。
虞美人·调谡园纳姬，和竹垞
作者：李良年
朝代：清

秋窗摒挡閒书画。并坐人无价。羊家裙子旧因缘。何似风吹金缕研池边。朝衫乍脱来名纸。新署门生字。且停歌管隔纱闻。唤取瓯香小凤与朝云。
蝶恋花
作者：李良年
朝代：清

艇子移来人不见。才觉衣香，门对清溪掩。一霎蜻蜓曾着眼。长时输与栖梁燕。马迹花深嘶已遍。有限重帘，花比他还浅。春意也随归意懒。东风无力鞭丝软。
蝶恋花·渡口
作者：李良年
朝代：清

映水藤边丝万缕。往事惊心，柳下斜阳路。渡口湔裙曾小住，年年别有流红聚。燕也移巢谁可语。指点分明，翻似无凭据。镜槛梨花留一树。春风又到凭栏处。
蝶恋花·题无言半瓢居
作者：李良年
朝代：清

卜宅邗沟何处是。名动江关，只住柴门里。研北帘东聊寄耳。半瓢新署荒斋字。几两青鞋频到此。雨冷茶香，不问干戈事。斟酌平山芳草地。沧桑前度君能记。
西江月·白菊
作者：李良年
朝代：清

旧隐篱根梦远，数枝客里霜凝。粉黏瑶朵蝶双轻。似有似无难定。吟妙纱欹梁雪，写嫌墨点吴绫。细看不是月中生。送酒白衣留影。
解连环·同青藜纬云彦吉小饮旗亭观剧
作者：李良年
朝代：清

冷云吹絮。恨片时遮断，斜阳归路。一带寒沙，赏酒旗轻，挂在晚烟疏树。小桥红板曾伤别，又底事、玉骢骄驻。怪倡条、冶叶牵情，春向狭斜无数。十二回栏深倚，有翠鬟如画，携手堪赋。笑语分明，记得曾逢，不省旧游何处。尊前画壁重相见，帘外辛夷如雨。且休调、钿管银筝，只许莺声低诉。
解连环·送孙恺似陪使朝鲜
作者：李良年
朝代：清

歌残朝雨。听都人艳说，酒楼孙楚。才几日、天子呼来，见鞭影曲尘，乘风东去。堠杳程荒，梦不到、朱蒙旧部。想名藩冠带，紫罗黄革，遍逢迎处。书生据鞍惯否。脱絺衣挂晚，短亭谈虎。腻小艇、鸭绿江油，信茧纸吟秋，鬘云遮暑。渡口杨花，惜过了、一天春絮。看雌图、别叙纷纶，栈车载五。
貂裘换酒 其一 和朱十
作者：李良年
朝代：清

尚忆青门醉。正鞦韆、翠裙入望，帝城桃李。君向扬州吾湘汉，身与沙鸥无际。感此日、琼枝先寄。别后眠餐应似昔，奈浮云、聚散伤同辈。缄未拆，杂悲喜。频年泪滴芳兰悴。况天涯、岁华易改，锦鞯俱敝。退谷僧坊留题处，旧事凄凉何已。若天意、定怜才子。潘耒查容无恙在，伴竹垞、老去同烟水。楚江柳，又青矣。
貂裘换酒 其二 曹实庵用前韵见怀有答
作者：李良年
朝代：清

为客心长醉。感瑶华、飞来天末，报之木李。燕市清明如梦寐，人语衣香沙际。谁解惜、闲踪萍寄。丁卯乌丝今代好，记骊歌、次第乔汪辈。黯然别，暂时喜。蛮花僰草三荣悴。笑蹉跎、灌园人远，桔槔空敝。中岁行藏须定着，痼疾烟霞难已。判便作、樵夫渔子。定续吾家盘谷隐，有未荒、松径邻长水。书再到，客归矣。
貂裘换酒·和朱十
作者：李良年
朝代：清

尚忆青门醉。正鞦韆、翠裙入望，帝城桃李。君向扬州吾湘汉，身与沙鸥无际。感此日、琼枝先寄。别后眠餐应似昔，奈浮云、聚散伤同辈。缄未拆，杂悲喜。频年泪滴芳兰悴。况天涯、岁华易改，锦鞯俱敝。退谷僧坊留题处，旧事凄凉何已。若天意、定怜才子。潘耒查容无恙在，伴竹垞、老去同烟水。楚江柳，又青矣。为客心长醉。感瑶华、飞来天末，报之木李。燕市清明如梦寐，人语衣香沙际。谁解惜、闲踪萍寄。丁卯乌丝今代好，记骊歌、次第乔汪辈。黯然别，暂时喜。蛮花僰草三荣悴。笑蹉跎、灌园人远，桔槔空敝。中岁行藏须定着，痼疾烟霞难已。判便作、樵夫渔子。定续吾家盘谷隐，有未荒、松径邻长水。书再到，客归矣。
貂裘换酒·送西溟北上
作者：李良年
朝代：清

怪煞浮萍聚。乍逢君、酒边花底，又教岐路。跋扈雄才看几辈，可但江东独步。算容得、狂生何处。广陌三条车似水，悔不求、闻达当年误。犹未晚，长杨赋。横波轧轧鸦声去。倚船窗、小帘斜卷，荷香催渡。白袷青衫京洛满，相见凭传一语。有研北、闲身如故。守厕也拚鸡犬笑，怕金台、好梦浑无据。原不是，烟霞痼。
贵阳山中杂兴
作者：李良年
朝代：清

众峰如涌潮，城孤若小艇。客居倚青峭，佳处要须领。朝霭淡益秀，流泉响逾静，屋顶得初霁，阶前落山影。尘心夙所袪，百事浮云等。惟应读我书，销此佳日永。山阁多晚阴，断崖横瘦树。阑风江上来，泠然脆巾屦。青藤不须携，前岗延旅伫。远畴引晴绿，势与鸡山互。帕女汲泉归，墟童荷锄去。苗俗古难驯，时平亦有务。丹砂白凿间，我辙当少住。有水复有山，岂云非佳胜。昨来桥上眠，临流俯涓靓。玉峡束江腰，红栏竹间映。山矾落不扫，一夜没樵径。忽破水禽栖，僧坊数声磬。
贵阳山中杂兴·其一
作者：李良年
朝代：清

众峰如涌潮，城孤若小艇。客居倚青峭，佳处要须领。朝霭淡益秀，流泉响逾静，屋顶得初霁，阶前落山影。尘心夙所袪，百事浮云等。惟应读我书，销此佳日永。
贵阳山中杂兴·其三
作者：李良年
朝代：清

有水复有山，岂云非佳胜。昨来桥上眠，临流俯涓靓。玉峡束江腰，红栏竹间映。山矾落不扫，一夜没樵径。忽破水禽栖，僧坊数声磬。
贵阳山中杂兴·其二
作者：李良年
朝代：清

山阁多晚阴，断崖横瘦树。阑风江上来，泠然脆巾屦。青藤不须携，前岗延旅伫。远畴引晴绿，势与鸡山互。帕女汲泉归，墟童荷锄去。苗俗古难驯，时平亦有务。丹砂白凿间，我辙当少住。
踏莎行·送陈云铭之蕲水
作者：李良年
朝代：清

花落逢君，叶飞还去。吟装几日沿江渚。阿章遗石想苔封，第三泉水茶山路。远渌浮天，冷香开暮。烟鬟翠亚蕲春树。竹间试谱竹枝歌，如闻横笛淩风语。
踏莎行·金陵
作者：李良年
朝代：清

两岸洲平，三山翠俯，江豚吹雪东流去。故陵残阙总荒烟，斜阳鸦背分吴楚。青雀钿釭，朱楼画鼓，冥冥一片杨花路。游人休吊六朝春，百年中有伤心处。
送宋牧仲比部榷关虔州
作者：李良年
朝代：清

双流襟带古津梁，此去何如汉署旁。越鸟翠移平楚树，岭梅红趁下江航。相门为政轻泉谷，名士持筹异孔桑。想得关亭公事了，闲抛手板听沧浪。
醉春风
作者：李良年
朝代：清

竹底临池照。花底窥帘笑。回思堂下簸钱时，小。小。小。蛱蝶衫边，芙蓉衩里，斗输春草。百遍微嗔好。个事真难料。初三夜月便分明，早。早。早。不信如今，红墙乍隔，再无青鸟。
醉桃源·题画扇
作者：李良年
朝代：清

寻春无力下阶迟。晚来如有思。何人曾谱踏青时。张萱真画师。纨百褶，锦千丝。东风著意吹。采香蝴蝶镇相随。这回犹未知。
金陵杂诗
作者：李良年
朝代：清

冶城不见内家妆，柳市风吹杏粥香。只有江蓠不解恨，背人青过赤兰坊。后庭花发最堪思，帝子吟成十客知。更唱阮家新乐府，明驼已报隔江师。诏书百道走黄封，南国新妆步辇从。故剑不须悲夜月，几人曾听景阳钟。
金陵杂诗·其一
作者：李良年
朝代：清

冶城不见内家妆，柳市风吹杏粥香。只有江蓠不解恨，背人青过赤兰坊。
金陵杂诗·其三
作者：李良年
朝代：清

诏书百道走黄封，南国新妆步辇从。故剑不须悲夜月，几人曾听景阳钟。
金陵杂诗·其二
作者：李良年
朝代：清

后庭花发最堪思，帝子吟成十客知。更唱阮家新乐府，明驼已报隔江师。
闻鹧鸪
作者：李良年
朝代：清

花间飞上竹枝啼，才过黄丝又冷溪。蛮鸟亦知行不得，行人那向夜郎西。
阮郎归·楚南客楼晚眺
作者：李良年
朝代：清

楼边秋淡水云空。遥山青数重。隔江鸦队趁斜风。一声何处钟。伤极目，怕支筇。三湘多落枫。残阳正射酒旗东。离亭长短红。
雪滩钓叟歌为顾丈茂伦作
作者：李良年
朝代：清

苇间延缘吾所师，寻阳棹者非凡姿。雪滩钓叟岂其亚，姓名蚤被时人知。先生旧不事生产，读书树根破万卷。土塯荒凉艺花竹，邻里惊呼车辙满。此门一杜何当开，笑指笠泽浮吾杯。连峰如银七十二，要看雪尽春风来。丝挂珊瑚不设饵，命写斯图聊戏耳。网鳜捞虾琐琐人，公若逃名勿图此。君不见占星梦猎声名驰，照耀史册千年垂。樵青渔童载两头。诏遣下取新歌词。笔床茶灶往来熟，故人又欲官天随。从来此事遭物色，黄金尺书来有时。长安已筑招隐馆，肯放此老津梁疲。武陵桃花今不迷，休歌河水清涟兮。纵不相逢贾太尉，定应愁载庾安西。
青衫湿·题便面圆光内卷书美人
作者：李良年
朝代：清

花边小坐闲妆束，罗袜奈遮藏。远山画了，盈盈秋水，才上缥缃。更无人处，忍教虚负，鬓影衫香。夜深休睡，空圆如月，不碍红墙。
题幸蜀图
作者：李良年
朝代：清

掩尘黄帕哀琵琶，延秋门上乌哑哑。侍臣趋朝漏未息，岂知辇道吹秦沙。蛾眉绝影清渭水，太子始控飞龙騧。手挥红甘祀香魄，尚有生荔来天涯。三银船本少年事，臣倜进酒君王嗟。倚毫写此图者谁，伯驹好手今犹夸。山根潺湲碧无底，阁道蛣屈梯穿霞。法仗细琐不暇整，从官触热欹乌纱。就中缓辔意态殊，三郎捉鞭非翠华。金盆皇孙不可认，疑是羽葆风回遮。宫人军装或雁次，或稍前却载以车。明驼夹道卧石罅，奚奴避日攀槎丫。长鞦短鞚挂一发，高者蚁附低旋蜗。此皆左膊印风字，尾侧赭汗流三花。不使蹴踏渔阳儿，首俯耳帖何为耶？峡耕无人峡田绿，悬流淙淙水满畬。薄云千里带村角，忽转细径疏篱斜。似闻子规响深壑，何有雪羽相笼笯。白头父老出不意，亲见万乘临山家。当年驰驿写嘉陵，化为飞烬随黄麻。蜀山嵌空说王宰，讵有真迹留涪巴。即今皴染渐剥落，松煤不复浓于鸦。昔人画此意有托，眼明且爱烟峦赊。黔南开府擅珍赏，更束缥带缄红牙。
题幸蜀图
作者：李良年
朝代：清
体裁：古风

掩尘黄帕哀琵琶，延秋门上乌哑哑。侍臣趋朝漏未息，岂知辇道吹秦沙。蛾眉绝影清渭水，太子始控飞龙騧。手挥红甘祀香魄，尚有生荔来天涯。三银船本少年事，臣倜进酒君王嗟。倚毫写此图者谁，伯驹好手今犹夸。山根潺湲碧无底，阁道蛣屈梯穿霞。法仗细琐不暇整，从官触热欹乌纱。就中缓辔意态殊，三郎捉鞭非翠华。金盆皇孙不可认，疑是羽葆风回遮。宫人军装或雁次，或稍前却载以车。明驼夹道卧石罅，奚奴避日攀槎桠。长鞦短鞚挂一发，高者蚁附低旋蜗。此皆左膊印风字，尾侧赭汗流三花。不使蹴踏渔阳儿，首俯耳帖何为耶？峡耕无人峡田绿，悬流淙淙水满畬。薄云千里带村角，忽转细径疏篱斜。似闻子规响深壑，何有雪羽相笼笯。白头父老出不意，亲见万乘临山家。当年驰驿写嘉陵，化为飞烬随黄麻。蜀山嵌空说王宰，讵有真迹留涪巴。即今皴染渐剥落，松煤不复浓于鸦。昔人画此意有托，眼明且爱烟峦赊。黔南开府擅珍赏，更束缥带缄红牙。
风入松·午日垂虹桥嵋雪明府志伊徵君同制
作者：李良年
朝代：清

风波不放旅愁闲。佳节阑删。五丝却系松陵棹，酒旗青、且泊前滩。断岸烟葵笑客，隔纱商女凭栏。水车千桨似湘沅。昨有人看。濛濛疏雨浑无赖，小楼西、一带云鬟。料得石榴裙湿，谁迎桃叶舟还。
风入松·题写生芦菔
作者：李良年
朝代：清

瓜华豆荚已阑珊。采摘记霜前。全胜二月杨花瘦，斜阳陌、吟渴须餐。惯见银钗小妇，迎风挑向筠竿。谁分野色上毫端。玉本笑红圆。前身定是长沙易，写生手、一样流传。倦客清斋久矣，何人贻鲊香山。
风蝶令·题水仙兰花小幅
作者：李良年
朝代：清

碧叠玲珑石，红斜窈窕窗。薄寒愁煞水仙王。恰有夜来私到，杜兰香。砑纸含情细，尖豪托意长。愿他紫菂与檀房。岁岁春风一度，一回双。
高阳台·过拂水山庄感事
作者：李良年
朝代：清

屋背空青，墙腰断绿，沙头晚叠春船。一笛东风，斜阳淡压荒烟。尚书老去苍凉甚，草堂西、南渡明年。倚香奁、天宝宫娥，爱说开元。松楸马鬣都休问，却土花深处，也当新阡。白氎红巾，是非付与残编。石家金谷曾拌坠，甚游人、尚记生前。更悽然、燕又双飞，柳又三眠。
齐天乐·秋夜洋河桥上，都尉友人携伎对月，杂奏边声，宴游达旦，更约城南射猎，酒阑纪事
作者：李良年
朝代：清

松云自古从军路，断肠今夜歌袖。越罽花茵，衙香锦袜，一骑红鸯载酒。落鸦亭堠。正阮笛悲凉，绿腰翻后。猎猎西风，河声并入指弦骤。渔阳客子愁绝，旅怀都付与，冷月衰柳。偶发狂言，暗惊丫鬓，可许杜樊川否。沙场依旧。问小队郊垌，几时还又。醉脱征衫，倩他双素手。
齐天乐·蝉
作者：李良年
朝代：清

满阶榆荚过墙竹，日长初埽三径。鸠妇呼残，燕雏飞后，不许草堂人静。隔林遥听。恰吟侣参差，绿阴遮定。长记抛书，声声如在最高岭。柴关应误来客，乱喧晴叶底，剥啄难省。葵扇慵挥，桃笙乍展，午梦几番催醒。井梧秋冷。渐移近朱栏，有人闲凭。一笑回身，镜中看鬓影。
齐天乐·蝉
作者：李良年
朝代：清
体裁：词

满阶榆荚过墙竹，日长初埽三径。鸠妇呼残，燕雏飞后，不许草堂人静。隔林遥听。恰吟侣参差，绿阴遮定。长记抛书，声声如在最高岭。柴关应误来客，乱喧晴叶底，剥啄难省。葵扇慵挥，桃笙乍展，午梦几番催醒。井梧秋冷。渐移近朱阑，有人闲凭。一笑回身，镜中看鬓影。
招桐溪游天竺诸兰若
作者：李芳
朝代：清

入山深不厌，胜日快同游。梵放僧归院，歌欢客倚楼。回风撩铎语，曲水咽溪流。莫谓春将老，春浓桑更稠。忆昔东皋侣，频嗟会面稀。怀人悲远道，论事觉前非。我未徇尘辙，君能脱世鞿。浮生真幻梦，行乐莫相违。
招桐溪游天竺诸兰若·其一
作者：李芳
朝代：清
体裁：五言律诗

入山深不厌，胜日快同游。梵放僧归院，歌欢客倚楼。回风撩铎语，曲水咽溪流。莫谓春将老，春浓桑更稠。
招桐溪游天竺诸兰若·其二
作者：李芳
朝代：清
体裁：五言律诗

忆昔东皋侣，频嗟会面稀。怀人悲远道，论事觉前非。我未徇尘辙，君能脱世鞿。浮生真幻梦，行乐莫相违。
春日久雨寄沈桐溪
作者：李芳
朝代：清

东风料峭镇关心，霪雨连朝思更深。乳燕怯飞巢冷院，流莺无语坐空林。不因翠减三分色，却恐春过一片阴。且恨山行苔藓滑，背关寂寞自长吟。
庚午七夕后一日王正则过访因偕程子介陈天锡胡赓良江楼小饮分得数字
作者：李芳椿
朝代：清
体裁：古风

炎晖酷不休，鸣禅号秋树。谁与涤尘襟，赖有良朋晤。高会大江滨，霏霏吐情愫。情浓兴益佳，但愬杯无数。今古事何常，庸流枉驰骛。潮生舟不停，远峰青如故。爽气豁人怀，可以望朝暮。空怜乞巧文，柳生死章句。合坐发新欢，悠然得杯渡。
史梦兰继室田太夫人九十大寿
作者：李芳洲
朝代：清
体裁：联

樛荫萱辉，寿母多福；凤哕莺舞，君子有光。
史梦兰继室田太夫人九十大寿
作者：李芹香
朝代：清
体裁：联

汉吏活民隽曼倩；晋书褒母陶荆州。
书室联
作者：李苏毓
朝代：清
体裁：联

书不读人，人实读书，故曰书可读，书无不可读；室难容我，我能容室，果何室足云，室陋之足云。
贺易佩绅寿联
作者：李苏毓
朝代：清
体裁：联

早从黄石，晚从赤松，问古来退步英雄，崛强谁如此老；大儿文举，小儿德祖，看膝下拜庭肃穆，欢喜共祝长生。
再宿中渡
作者：李苞
朝代：清

松光照四壁，山昏未及酉。客闷无可遣，吟余茶代酒。野店寂无人，散步道左右。峡中天不大，尚得见北斗。万籁都不闻，祇闻寒溪吼。长途借马骑，明日能行否。
发化林坪住沪定桥
作者：李苞
朝代：清

林深反无鸟，山晓犹烟雾。欲早起却迟，竟为幽谷误。遵隈径诘曲，傍崖心恐怖。涧水分顺逆，我行异沿溯。山木罨官桥，春波涨晚渡。故交会面难，客馆且小住。
宿卧龙石
作者：李苞
朝代：清

蛮民不凿井，结庐傍水浒。过客停征骖，亦作东道主。初夏日晷长，到来已亭午。轰轰雷数声，云脚拖衡宇。对面千仞出，上雪而下雨。溪草抽碧线，岭树翻白羽。景色分浓淡，高低异寒暑。他日逢云林，烦将画图补。
宿头道水客馆
作者：李苞
朝代：清

重掩象肺腑，幽深寓耳目。峰疑日月避，山将天地束。飞瀑频湿衣，悬厓欲压屋。对面岭云白，随意阶草绿。跋涉已半月，淹留忽三宿。昼夜风雷响，春睡不敢足。
早行过折多山
作者：李苞
朝代：清

太白引行人，行向天西畔。山腰青一片，鞍马冲烟断。历坂逊九折，揽辔增三叹。大荒飞鸟外，兹岭复天半。毫无云木秀，徒然雪漫漫。沙砾所积成，嶱嵑空凌乱。岭西夏犹冬，重裘御青豻。野饭犹难得，劳薪命炊爨。
自麻盖中过雪山至西俄洛
作者：李苞
朝代：清

昨日穿云林，今朝过雪山。咫尺风土异，苍茫宇宙宽。火龙不到处，夏日亦生寒。冻泉依石泻，清冰作镜看。松杉畏生岭，避风藏山湾。遂令重叠嶂，头秃空巑岏。饥马恨草短，仆夫苦衣单。悲歌猛虎行，惆怅行路难。
谒少陵祠
作者：李苞
朝代：清

郭外草堂寺，旁留工部祠。老曾怜鬓发，愁尚现须眉。幕府秋风客，江村春日诗。溪花相信久，吏隐实兼之。翠竹斜笼径，幽花浅映池。交游鸥鸟在，心事子规知。稷契生平志，乾坤绝妙辞。典型垂往哲，舍此欲何师。
谒少陵祠·其一
作者：李苞
朝代：清

郭外草堂寺，旁留工部祠。老曾怜鬓发，愁尚现须眉。幕府秋风客，江村春日诗。溪花相信久，吏隐实兼之。
谒少陵祠·其二
作者：李苞
朝代：清

翠竹斜笼径，幽花浅映池。交游鸥鸟在，心事子规知。稷契生平志，乾坤绝妙辞。典型垂往哲，舍此欲何师。
佛桑
作者：李若琳
朝代：清

果否佛桑属尔魂，酡颜日映扶桑暾。居官若概同仓庚，富贵真看到子孙。
即事
作者：李若琳
朝代：清

自我符分蛤仔难，佛桑月桂日流丹。蒲葵讵肯逢秋弃，松柏无因傲岁寒。淫雨客疑天或漏，和风人庆海安澜。诸生努力操铅椠，莫遣山前笑弹丸。
形势
作者：李若琳
朝代：清

枕山三面峻，襟海一更横。草昧荒前代，梯航本大清。龟趺蹲砥柱，鸟道辟榛荆。笑指奇莱外，闻风意已倾。
敦俗
作者：李若琳
朝代：清

乾坤大父母，君相正陶甄。莫漫分三籍，由来似一人。田园沟洫共，歌舞岁时亲。兰地虽初辟，桃源合与邻。
月季花
作者：李若琳
朝代：清

月季花开应月明，幽芳艳质四时荣。光华未许虻䗽蚀，免使东坡和再生。
海防
作者：李若琳
朝代：清

路自台阳出，隆隆始一湾。四围皆大海，五省仗雄关。天堑飞难渡，楼船利足患。圣朝虽恃德，不敢弛防闲。
祀灶
作者：李若琳
朝代：清

水火资生活，庖厨藉割烹。人间炊爨主，天上屈伸衡。见说仙舆驾，均于此日行。缅怀俞净意，精白寸心盟。
竹城
作者：李若琳
朝代：清

设险城何恃，周遮竹四围。由来森干节，亦足固藩篱。疏漏宜增补，倾欹恐易危。即今犀角盛，莫使鼠牙亏。
编审
作者：李若琳
朝代：清

地列东西势，庄分四五围。浚圳将水导，编甲以戈推。兔窟营空狡，鱼鳞册易知。普天皆食德，诡寄亦何为。
罗汉脚
作者：李若琳
朝代：清

盛世无夫布，仍多浪荡身。须知罗汉脚，半是掷金人。任肆萑苻虐，终罹法网新。孰操随会法，俾尔尽逃秦。
职守
作者：李若琳
朝代：清

职守鸡笼北，疆逾马赛东。民岩深顾畏，獠岛悉帡幪。浑噩风犹在，钩辀语渐通。专城肩钜任，曷敢贷微躬。
讲学
作者：李若琳
朝代：清

经史传心学，诗篇养性情。如何凭记诵，止以弋科名。身世无殊轨，亲疏有定衡。春风浴沂意，领此在儒生。
迎春
作者：李若琳
朝代：清

凤纪颁夷岛，鸿钧入后台。人方循海迓，天已送春来。岁稔民同乐，官微老暗催。捧符经半载，步德未能该。
防番
作者：李若琳
朝代：清

界未标铜柱，疆曾划土牛。犬羊区异类，糜鹿信同俦。奈有髑髅癖，能无性命忧。抽藤与伐木，莫浪越山头。
除夕
作者：李若琳
朝代：清

欲与民更始，胥将旧染除。一年终此夕，万户贴新符。老去心犹壮，春来病欲苏。天教能健饭，不必到澎湖。
上方山次南辉禅师韵
作者：李茹旻
朝代：清

磴道攀缘到上方，岧峣鹫岭气昂藏。红楼拔地千寻起，绀壁悬梯百丈长。望海盘陀先见日，凌云竹树饱经霜。诸峰罗列儿孙似，信有天龙绕道场。
匡庐云海歌
作者：李茹旻
朝代：清

匡庐高峙南斗旁，盘根纠结连荆扬。云气万顷中伏藏，顷刻状态千诪张。夜半天鸡引圆吭，春风吹我来上方。下看云族嘘蜂房，蓬勃争吐香炉香。乱如泉涌堆陂塘，散漫星海罗昆冈。河源江派初滥觞，纵横喷薄相撞搪。赤岸水阔通银潢，上朝紫极排天阊。呵叱云雷雨八荒，坐令下界寿而康。不然四极任徜徉，西攀若木东博桑。呜呼噫嘻观止矣，将视齐州九点如稊糠。君不见金轮才出东溟底，鲸波倏忽敛奇诡。海中行复扬尘起，沧海桑田类如此。
汉元砚歌
作者：李茹旻
朝代：清

巨璞胚胎饱精液，光怪迸起昆仑坼。元气淋漓沧溟窄，岳祇骇走神工擘。阳九方回祖龙厄，谁其获者帝子赤。西京制诏多乃绩，真宰上诉天应惜。未央烟焰将炎赫，雷电晦冥失踪迹。太原公子握天策，流转依然在宫掖。中垒遗编亡故册，诏行秘书书屏帟。书罢只字无差忒，帝嘉五绝声啧啧。稽首拜赐归第宅，纪恩镌铭深镂刻。六十三字钗股划，一字可抵南金百。至今桑海几变易，神物总呵无缺隙。中磨研处稍洼潟，千年墨蚀龙香碧。顾我涂鸦涩如棘，书法懒学由夙昔。远愧前贤妙钩画，安用联坳各尽墨。徒尔嗜古有奇癖，钦此宝物世希得。为置左右图书侧，玉润金坚照颜色。吁嗟万物会有役，精爽一片肯虚掷。方今上有圣明辟，补天何当助微砾。
涞水行为同年甘耕道赋
作者：李茹旻
朝代：清

涞水涓涓绕仙县，百里山川接畿甸。秋晚冬初雉兔肥，邑人相诫出矰罥。御坊锦衣韝臂来，恶如哮虎怒雷电。竞栖大厦架赝隼，四逐居民如雀燕。鸡豚刍豆供给空，仓囷瓶罍搜括遍。拿攫鞭箠任牙爪，人命何如草菅贱。牧奔令走趋下风，谁能奋臂三相援。强项令君来何迟，百鍊之刚今始见。受辞执法急追捕，豪奴走匿心胆战。东方千骑疾驰归，期门四姓呼亲串。交通朝右肆巧诋，切肤上愬滋摇煽。诏下文武尚书省，廷慰诸曹参决谳。供奉岂有五坊儿，逢迎类多三语掾。佥云此令宜罢斥，文致其辜工锻鍊。令君直气不稍贬，逝将解组吾何恋。独赖天子真圣明，烛照万里谁能眩。况乃宵旰忧黎元，守令皆由亲拣选。岂令若辈恣狂逞，反将良牧加严谴。近习交谤徒尔为，爰书奏报空盈卷。亲为平反斥其私，更于令君有深眷。涞水民争祝万年，叩阍声达蓬莱殿。夹道欢迎父母归，家家买酒出钗钏。从此安堵更无虞，有巢我居田我佃。呜呼令君有如此，一时旁州皆尔羡。安得公辈十数人，参错天下为方面。
游叠彩岩风洞示从游诸生
作者：李茹旻
朝代：清
体裁：古风

天孙纤就七襄锦，天风吹落堆漓江。湘妃汉女拾不得，化为巨石舂涛泷。縠纹皴绉耀初日，扬辉烂若烧华釭。里底况是玲珑玉，外文中通美可双。谁磨利斧凿心脊，剔抉灵窍开顽蠢。造化小儿好游戏，狡狯无乃伤鸿庞。前敞南荣辟堂奥，岩溜一缕飞流淙。溅珠跳沫无昏晓，仿佛金石鸣琤鏦。僧言煮茶甚甘冽，游者往往携罂缸。急令引瓢试铛鼎，数啜果媚枯喉噇。旋螺䆗窱出山背，划然龈腭含崆㟅。拱辰亭矗碍星宿，支撑华盖排天杠。壁立千仞俯空阔，连延野绿来轩窗。历落村庄争入眼，原田绣错纷耕䎫。海燕沙鸥掠洲渚，青蘋渺渺吹兰茳。还邀天籁穿地肺，风挟雨液声��。石气冷兼凉飔入，冰人肌骨神为�。祝融之墟乃有此，恍疑身世超炎邦。笑谓同人可归咏，为舞雩曲翻新腔。待携七尺桃笙来，结夏枕此六月飞雪之石矼。
游叠彩岩风洞示从游诸生
作者：李茹旻
朝代：清

天孙纤就七襄锦，天风吹落堆漓江。湘妃汉女拾不得，化为巨石舂涛泷。縠纹皴绉耀初日，扬辉烂若烧华釭。里底况是？珑玉，外文中通美可双。谁磨利斧凿心脊，剔抉灵窍开顽蠢。造化小儿好游戏，狡狯无乃伤鸿庞。前敞南荣辟堂奥，岩溜一缕飞流淙。溅珠跳沫无昏晓，仿佛金石鸣琤鏦。僧言煮茶甚甘冽，游者往往携罂缸。急令引瓢试铛鼎，数啜果媚枯喉噇。旋螺䆗窱出山背，划然龈腭含崆㟅。拱辰亭矗碍星宿，支撑华盖排天杠。壁立千仞俯空阔，连延野绿来轩窗。历落村庄争入眼，原田绣错纷耕䎫。海燕沙鸥掠洲渚，青蘋渺渺吹兰茳。还邀天籁穿地肺，风挟雨液声？？。石气冷兼凉飔入，冰人肌骨神为？。祝融之墟乃有此，恍疑身世超炎邦。笑谓同人可归咏，为舞雩曲翻新腔。待携七尺桃笙来，结夏枕此六月飞雪之石矼。
章江晚泊效梅圣俞五侧体
作者：李茹旻
朝代：清

薄暮系小艇，水际纵远目。落照夕掩映，潋滟散绮縠。素练界浦树，雾杪一线绿。顷刻月已上，夜色浸瓦屋。画阁掠笑语，捍拨杂竹肉。重露湿裋褐，凛凛朔气肃。
垂杨·秋柳
作者：李荃
朝代：清

秋风袅袅，正渚芦叶乱，井梧阴小。极目萧条，几枝衰柳垂官道，丝丝摇落同荒草。怅张绪、风流已渺。想章台、无数栖鸦，绾暗愁多少。一自尊前折了，但疏雨暮云，断烟斜照。莫上妆楼，树犹如此飘零早。声声羌笛添愁抱。漫相怨，青青今老。更谁怜、残月晓风，人去杳。
菩萨蛮
作者：李荃
朝代：清

东风乍染青青柳，休教攀折离人手。嫩绿未成阴，几丝春意侵。黄鹂栖不住，毕竟还飞去。欲却不胜情，频啼三两声。
春暮
作者：李荣昌
朝代：清
体裁：五言律诗

幽窗风雨过，好景暗蹉跎。老树啼黄鸟，新荷点绿波。兴缘春去少，诗为惜花多。俯仰增愁思，凭阑纵短歌。
晚登南禅寺三清殿
作者：李荣树
朝代：清

石蹬层层路不平，登临绝巘四望惊。田分万井村高下，烟点三川树纵横。山势东来围古塞，河声北走撼边城。自然落日照青海，欲泻杯中水一泓。
登南禅寺孔雀楼
作者：李荣树
朝代：清

岚气回环映水光，麦花吐秀菜花黄。痴儿今日忘尘事，孔雀楼头看夕阳。
石城
作者：李莲
朝代：清

晋代衣冠空薜萝，石城埤堄尚娥娥。镇雄江汉山增险，藩撤孙吴水不波。混一方知臣力瘁，忧危孰料女戎多。废兴堪下千秋泪，若问浮名心已磨。
莫愁村
作者：李莲
朝代：清

村锁寒烟定几秋，居人尚说锦缠头。无情最是春来水，流尽桃花不管愁。
挽彭玉麟联
作者：李萼华
朝代：清
体裁：联

抗疏不和夷，故奉诏班师，痛哭力辞司马职；上书曾荷赏，倘从戎遂志，感恩愿竟老臣心。
上巳忆白下
作者：李葂
朝代：清

清明恰是握兰辰，遥卜秦淮景物新。杨柳晚风深巷酒，桃花春水隔帘人。桥边车过香生路，楼外船归月满津。憔悴不堪来旧馆，相逢谁为浣沙尘。
凝翠轩联
作者：李葂
朝代：清
体裁：联

终古招邀山色远；几人爱惜月明多。
早起
作者：李葂
朝代：清

不待鸡鸣起，披衣正觉寒。佛通花智慧，人与竹平安。霜气扑帘重，钟声出槛残。伊蒲香积满，早已办朝餐。
焦山
作者：李葂
朝代：清

别开生面水为邻，风鼓烟钟泽国春。海底勒铭犹有石，山中却聘更无人。浪攻彼岸千层雪，树辟浮图十丈尘。不共沧桑容易变，请看周鼎至今新。
赠郑燮联
作者：李葂
朝代：清
体裁：联

三绝诗书画；一官归去来。
过废园
作者：李葂
朝代：清

谁家亭院自成春，窗有莓苔案有尘。偏是关心邻舍犬，隔墙犹吠折花人。
题雅雨师借书图
作者：李葂
朝代：清

旋假旋归未得闲，十行俱下片时间。百城深入便便腹，直抵荆州借不还。
挽张之洞联
作者：李葆恂
朝代：清
体裁：联

功在社稷，学贯天人，与余姚湘乡为伍；勋列旂常，名垂简册，配黄河泰岱而三。
沧州
作者：李葆恂
朝代：清

度帆楼下晚风徐，倦客重来系缆初。古碣犹存资考据，故家无恙尚诗书。州传善酿偏悭酒，我适临渊却羡鱼。剩有当年残破胆，河干废垒已成墟。
泊楚望
作者：李葆恂
朝代：清

百丈摇曳寒波间，阴云薄暝低阑珊。行人被酒雪兀兀，长年歌曲腰环环。衔芦一雁未可篡，带甲万士何当还。角声永夜客头白，岁晚风尘愁故山。
田伏侯太守招同诸君崇效寺看牡丹衰病到迟主客尽去独坐成咏忆光绪丁酉偕王幼霞侍御看花此寺恰此日故卒章及之
作者：李葆恂
朝代：清

客去亦已久，独游谁与同。相看如胜侣，小立逆香风。色岂依僧浅，娇疑向日融。无嫌煞风景，啜茗夕阳中。记与半塘叟，同游恰此晨。几丛仍故种，何处复斯人。得句留花片，题名拂壁尘。芳菲看欲歇，凄恻并沾巾。
田伏侯太守招同诸君崇效寺看牡丹衰病到迟主客尽去独坐成咏忆光绪丁酉偕王幼霞侍御看花此寺恰此日故卒章及之·其一
作者：李葆恂
朝代：清

客去亦已久，独游谁与同。相看如胜侣，小立逆香风。色岂依僧浅，娇疑向日融。无嫌煞风景，啜茗夕阳中。
田伏侯太守招同诸君崇效寺看牡丹衰病到迟主客尽去独坐成咏忆光绪丁酉偕王幼霞侍御看花此寺恰此日故卒章及之·其二
作者：李葆恂
朝代：清

记与半塘叟，同游恰此晨。几丛仍故种，何处复斯人。得句留花片，题名拂壁尘。芳菲看欲歇，凄恻并沾巾。
莲丈以新作见赠步韵奉酬
作者：李葆恂
朝代：清

徵图觅句续前盟，泥饮何须效步兵。幸有藏书宜子弟，耻将行卷上公卿。萧萧白发三千丈，落落青琴一再行。世网同逃应自喜，顽空何事不平鸣。
赠陈伯严吏部
作者：李葆恂
朝代：清

相见遽言别，思君廿载劳。冥心更世变，埋照益名高。句健规双井，杯深藐二豪。无言看鬓发，江海日滔滔。
挽任兰生公
作者：李葆森
朝代：清
体裁：联

为灾黎拯命而来，露宿风餐，遑恤一身疾苦；唯遗爱系心最切，衢哀巷哭，允宜百世馨香。
夜抵丹阳
作者：李蕴芳
朝代：清

天空迟暮色，烛小掩余辉。村杵犬虚吠，野田萤乱飞。孤光生水阁，残月上江扉。犹有风潭外，渔人守钓矶。
夜泊衢州
作者：李蕴芳
朝代：清

水木肃清夜，江空人独行。渔镫穿苇乱，山月落船明。角动严城闭，滩回宿鸟鸣。秋风琴鹤里，仿佛听遗声。
广陵寄兴
作者：李蕴芳
朝代：清

画阁珠帘隐暮霞，江南江北此繁华。心伤词客《芜城赋》，坐引清光浣女纱。楼外有谁歌《水调》，人间无种补琼花。薰风烟月家家醉，啼彻官桥万树鸦。
放漏舟滩入七里濑
作者：李蕴芳
朝代：清

岩溜蓄清响，樵风振林樾。挽棹沿洄溪，冈峦瓦错硉。白石激幽濑，苍崖露峭骨。天宇回生光，日华翻勃窣。漩洑曲埼通，周鉴穷检括。硖高秋气鲜，交疏锦绮缀。蔓藻澹芳流，粼粼漱玉活。澄渊理不违，得趣兴超忽。侧闻羊裘翁，高卧掔江月。
灵溪泛看月至广信
作者：李蕴芳
朝代：清

云净天高气肃清，青枫渔火光冥冥。放舟遥傍曲溪行，万里江空孤月明。一重一掩东陵树，凄凄正对开舲处。夜深浪静声不闻，独掔瑶华吸风露。
闻笛
作者：李蕴芳
朝代：清

玉笥洲边月影微，清音何处破烟霏。欲摧山石疑蛟语，忽落江风见鹤飞。叶响枫林兼断续，霜明渔火乍依稀。离思此日论飘泊，辛苦南征不得归。
挽张之洞联
作者：李薁
朝代：清
体裁：联

生平以益阳自期，不劳甲胄，保定东南，海国当年传伟略；讲学在湖州之上，兼备中西，教成子弟，楚材从此祀先师。
曹仁宪谨荣寿五言古一首
作者：李薪传
朝代：清

太行高维岳，降神钟灵异。双旌来淡海，竹马引儿戏。孝经课童子，书院培士气。愿言单父宰，心劳长抚字。岂识秋风起，莼鲈思欲嗜。孤松秀冬岭，遥遥祝青翠。
夜偕东野月峰集澄霞别墅打鱼
作者：李蘅
朝代：清

水光人影隔模糊，举网惊看月走珠。几辈幽怀狎鸥鸟，一年秋梦在菰蒲。谁曾湖海寻豪士，从此烟波号钓徒。最好忘机相对处，临渊不羡得鱼无。
白藤堡暮归
作者：李蘅
朝代：清

山路沿陂陀，晚云指霮䨴。夕阳下平野，影在飞鸟背。近郭见村墟，归人纷负戴。远闻呼牛声，杂出烟林外。茅屋三五椽，低与树影配。朴俗乐晨桑，小市足鲑菜。即此亦羲皇，何分古今代。行行就人烟，不警村犬吠。
哭曹子殉亲骨一首
作者：李蘧
朝代：清
体裁：七言律诗

双榇灵幽骨已枯，伤心寇燄劫焚屠。孤儿怆地啼鹃血，一臂磨天捋虎须。击笏气刚看裂眦，冲冠发怒竟捐躯。殉亲不愧为人子，清泪临风荐束刍。
秋日重游山寺
作者：李蘧
朝代：清

重到丛祠里，于今九载过。悲风来古木，颓殿倚新萝。村落看仍似，儿童认半讹。西山千万叠，依旧夕阳多。
北固楼
作者：李蟠
朝代：清

踏阁攀林兴未休，茫茫吴越此登楼。微云卷雨来京口，落日回光见泰州。城郭对分南北限，江山合抱古今流。仲谋往事无人问，铁瓮笳声起暮愁。
赏溪秋望
作者：李蟠枢
朝代：清

水落滩逾险，秋风动远思。青山千里梦，红叶一林诗。刹古穿云没，帆轻出谷迟。赏溪归路迥，何以慰心期。
黄河五堤咏·夹堤
作者：李衍孙
朝代：清

截流拟当关，扼要见控制。夹辅相与长，唇齿得其势。夭矫双游龙，攫爪入云际。
黄河五堤咏·月堤
作者：李衍孙
朝代：清

夹堤与缕堤，直趋无支蔓。有时善因依，一曲作铜堰。月蹙修眉长，浑睹湘妃怨。
黄河五堤咏·格堤
作者：李衍孙
朝代：清

谁赍千金璧，怒蛟挟船走。奔䭿两堤间，疑听飓风吼。移来夸娥山，早塞瞿塘口。
黄河五堤咏·缕堤
作者：李衍孙
朝代：清

黄河易停沙，恃此一束力。东注建瓴势，犀利划南北。敬告阳侯乡，勿谓太相逼。
黄河五堤咏·遥堤
作者：李衍孙
朝代：清

凭处亘地轴，蜿蜒宁计里。何处鱼鳞屋，陡觉鳌背起，愿巩千百年，黄流不到此。
别黄稻庵僧
作者：李衷灿
朝代：清
体裁：七言律诗

野寺故人好颜色，天涯游子鬓鬅鬙。榻穿几处心犹石，夜到三更水自冰。墙外老狐吹碧火，殿前古佛坐青灯。霜钟再发辞君去，绝壑危峰树万层。
翠萝山
作者：李衷灿
朝代：清
体裁：五言律诗

门前山已绿，春气自然深。尽可快游志，因之携素琴。孤松秀野壑，一鹤唳高岑。到此堪忘世，开余上古心。
挽吴恭亨妾李氏联
作者：李裕茹
朝代：清
体裁：联

既入宫不妒，又毁室能完，其德与才，加凡妇一等；宁操臼言劳，却抱衾无怨，抚今追昔，宜所天百哀。
与莫午桥梦槐旋自江南至济宁午桥北上占此话别
作者：李西堂
朝代：清

握手话途穷，乾坤饮泣中。饥寒千里共，辛苦两人同。愁说君游北，行看我欲东。悠悠驱马去，怅望暮云空。
九日登少陵台
作者：李西堂
朝代：清

木落西风雁叫哀，黄花满地独登台。古人何往名犹在，佳节无端我又来。把酒欣逢陶令醉，吟诗转忆少陵才。凭高几度栏频倚，寂寞斜阳冷碧苔。
秋日历下晚咏
作者：李西堂
朝代：清

斜日冷残照，高城欲暮天。远山寒映郭，湖水暗生烟。慷慨翻诗卷，凄凉听管弦。不须论出处，客里总堪怜。
秋日村居
作者：李西堂
朝代：清

荒村记树老破篱斜，就里炊烟住几家。一夜西风凉过雨，朝来开遍豆棚花。
雨后湖上
作者：李西堂
朝代：清

湖上东风雨乍晴，湖中画舫乱歌声。七桥柳色青摇水，千佛山光绿上城。名士今犹传历下，尚书终是怨燕京。不堪往事重怀古，步向沧浪听濯缨。
史梦兰继室田太夫人九十大寿
作者：李访渔
朝代：清
体裁：联

帙媲宣文，荣膺翟拂；堂开谏草，彩戏倕般。
扬州晚泊
作者：李诒珩
朝代：清

暮色维扬郭，落帆当石坡。高桅出树直，远火杂星多。水阁几声笛，竹枝何处歌。推窗凭望处，故国渺烟波。
丙寅十月朔，扫墓有感
作者：李诩
朝代：清
体裁：七言律诗

蓼莪篇废几潜然，聊率儿曹展墓田。乌鸟含情悲夜夜，春晖难报痛年年。箕裘未善惭弓冶，诗礼丕承扩祖先。所幸熙熙忘帝力，及时耕凿望孙贤。
伤吾地风俗之日，偷赋赤岸谣
作者：李诩
朝代：清
体裁：七言律诗

赤岸溪头水下流，滔滔不尽杞人忧。徐行已作捐阶计，输粟翻为杀饷仇。豺虎啮人争变色，风涛簸日少安舟。岐周井里称亲睦，老眼于今不减愁。
六旬初度自遣
作者：李诩
朝代：清
体裁：七言律诗

花甲初周心尚童，少年侪伴忽称翁。壮图未遂金门献，清梦遥瞻紫阁重。陋巷朱门俱属幻，黄芽白雪谩成空。细推贤达惟居易，一任洪钧鼓铸功。
壬戌仲秋有鹤自西北来集予舍，为赋来鹤篇
作者：李诩
朝代：清
体裁：古风

八月清秋飘桂香，忽有孤鹤横空翔。自北南来集予舍，从上下降迎朝阳。童子玩狎颇驯扰，舒颈引喙如相忘。予当读易北窗下，义文周孔同一堂。惊闻哄然整冠出，老幼诧怪争趋跄。朱颠突兀丹砂聚，白羽璀璨琼瑶光。有时张拱舞应节，有时长鸣协宫商。伴琴掠舟差可拟，挟仙缠跨羞与方。东坡诞感梦涉妄，卫懿乘轩陋禽荒。嗟予对之增感叹，俯首沈思几彷徨。一举千重平生志，豪门苑囿饱昂藏。胡为伥，不自择，戢羽故傍贫家郎。名为仙禽拙施计，颇类老朽空奔忙。呜呼，会须一日奋飞翮，扶摇直上穹苍碧。纳新吐故寿千百，逍遥永伴蓬莱客。鹤乎，鹤乎，应汝职。
壬戌仲秋有鹤自西北来集予舍，为赋来鹤篇
作者：李诩
朝代：清

八月清秋飘桂香，忽有孤鹤横空翔。自北南来集予舍，从上下降迎朝阳。童子玩狎颇驯扰，舒颈引喙如相忘。予当读易北窗下，义文周孔同一堂。惊闻哄然整冠出，老幼诧怪争趋跄。朱颠突兀丹砂聚，白羽璀璨琼瑶光。有时张拱舞应节，有时长鸣协宫商。伴琴掠舟差可拟，挟仙缠跨羞与方。东坡诞感梦涉妄，卫懿乘轩陋禽荒。嗟予对之增感叹，俯首沈思几彷徨。一举千重平生志，豪门苑囿饱昂藏。胡为伥，不自择，戢羽故傍贫家郎。名为仙禽拙施计，颇类老朽空奔忙。鸣呼，会须一日奋飞翮，扶摇直上穹苍碧。纳新吐故寿千百，逍遥永伴蓬莱客。鹤乎，鹤乎，应汝职。
张春野训果儿有作韵酬之
作者：李诩
朝代：清
体裁：七言律诗

此心提醒要惺惺，百万军中鼓吹鸣。才有一毫私意蔽，便应千变恶机形。斋持务使神明守，培养先从定静生。圣训昭昭如白日，毋劳旁事短长铭。
渔父词
作者：李诩
朝代：清
体裁：七言绝句

柳阴东傍系渔舟，恰对吴姬卖酒楼。便把钓来鲂与鲤，换将几斗醉船头。
甲申清明展墓有感
作者：李诩
朝代：清
体裁：七言律诗

两弟峨峨一土丘，老兄瘦骨尚淹留。算来修短有数定，语及存亡空泪流。儿女痴愚当料理，田园便好莫营求。人生总是丝蚕样，到老登筐合罢休。
癸巳五月辞世一首
作者：李诩
朝代：清
体裁：七言绝句

天上星辰地海洋，细推今古事难量。神奇臭腐终黄土，今日安然卧夕阳。
送文卿五卿两侄应试南都
作者：李诩
朝代：清
体裁：五言律诗

献策都门道，秋光月正中。桂香迎去佩，剑气绕长空。报捷未为喜，连登始惬侬。吾宗久寥落，振起望双鸿。
送浙帅张东野
作者：李诩
朝代：清
体裁：七言绝句

依依衰柳思无穷，独抱琴书去棹东。为问江城近时事，天无日月目无瞳。
酬钱养心题菊
作者：李诩
朝代：清
体裁：七言律诗

六阴复处已无阳，喜有黄花晚节香。遍插满头成故事，且倾初酿贺新妆。餐英已惯烹调法，和药应知性味凉。老我题诗寄同好，明年为种绕书堂。
巧对太守
作者：李调元
朝代：清
体裁：联

白面书生，袖中暗藏春色；黄堂太守，眼底明察秋毫。
清远峡
作者：李调元
朝代：清

日日看山行，山亦日日变。就中数清远，造物工锻炼。危崖势欲合，巨灵擘两片。凿开混沌天，中通江一线。泉多伏莽飞，石半临江断。云截峰腰齐，雨洗岩容换。木客解吟诗，枫人尽目悍。树根长于蛇，入壁忽不见。但闻隔涧中，时有猿相唤。所见旋即忘，究竟空健羡。不如坐孤舟，读尽书一卷。
由白塔灞渡东津
作者：李调元
朝代：清

出郭眄遥岑，过渡得佳境。长风走溪声，落日横塔影。入林路愈细，村口光耿耿。彷佛别有天，鸡犬自闾井。不见打鱼人，但见钓鱼艇。
看云楼联
作者：李调元
朝代：清
体裁：联

槛外远山排闼绕；楼前积水当湖看。
舟中晚兴
作者：李调元
朝代：清

漫说心如箭，其如棹泊迟。人喧上滩处，鸥避下帆时。路转山犹见，钟鸣寺始知。回头语黄帽，此地正宜诗。
黄州晚泊
作者：李调元
朝代：清

赤壁烟初合，乌林月欲升。鸟投遥岸树，人语隔江镫。梦去家疑近，愁来枕自凭。天涯游子意，寒夜总难胜。
奉母还长沙暮泊城外亲友枉问话至夜分慨然有赋
作者：李谟
朝代：清

五日零丁离虎穴，一家生死此渔舟。已拌异地埋诗骨，竟有惊魂出逆流。兵火余生成骇鹿，江湖何处著闲鸥。严城永夜催歌哭，刁斗声声无限愁。乡关已近意还惊，五月危舟泊岸轻。六十衰亲归故国，一弯新月冷孤城。却怜弟妹尝辛苦，久累亲朋卜死生。百里烟尘竦长夜，艰难何以慰深情。
奉母还长沙暮泊城外亲友枉问话至夜分慨然有赋·其一
作者：李谟
朝代：清

五日零丁离虎穴，一家生死此渔舟。已拌异地埋诗骨，竟有惊魂出逆流。兵火余生成骇鹿，江湖何处著闲鸥。严城永夜催歌哭，刁斗声声无限愁。
奉母还长沙暮泊城外亲友枉问话至夜分慨然有赋·其二
作者：李谟
朝代：清

乡关已近意还惊，五月危舟泊岸轻。六十衰亲归故国，一弯新月冷孤城。却怜弟妹尝辛苦，久累亲朋卜死生。百里烟尘竦长夜，艰难何以慰深情。
得汤臣弟书
作者：李谟
朝代：清

小别又三月，乡心惨不舒。可怜五十日，才得一封书。丧乱思同气，艰难况索居。烽烟方未已，生理复何如。
梅花落
作者：李谟
朝代：清
体裁：乐府曲辞

春风吹明月，夜落梅花里。相对两忘言，清香淡如水。
挽彭玉麟联
作者：李谦
朝代：清
体裁：联

中兴名将，典学纯儒，媲文忠文正文襄以旋转乾坤，三十年扫荡纵横，伟略早孚天下望；帝鉴孤忠，人思遗爱，综立德立言立功而廓清宇宙，百万户讴歌感泣，哀声不尽大江流。
一身
作者：李象鹄
朝代：清

一身人海百难谋，洗马茫茫未解愁。大地本无台避债，忧疴常似将防秋。庄生蛱蝶成仙国，卜式牛羊比彻侯。贫病算来犹自得，春风且醉卖春楼。
别寓呈坦斋固庵兄弟
作者：李象鹄
朝代：清

安得琴书便洒然，寄螺身世又三年。机云我借东西屋，韦杜家分尺五天。去日榆槐阴满地，来时杨柳瘦禁烟。此情可是能追忆，得借清间话旧缘。
圆明园与李大星白侍直夜宿朝房
作者：李象鹄
朝代：清

环山带水境清幽，金爵觚棱耸上头。树古直因连上苑，月明知是近中秋。五更画角催天曙，万点寒星入汉流。寄与题诗白太传，卢郎直下有同游。
贵州藩署联
作者：李象鹍
朝代：清
体裁：联

一生不作暖昧之事；诸君毋以笑貌为恭。
贵州藩署联
作者：李象鹍
朝代：清
体裁：联

人于水鉴；亭以雨名。
贵州藩署联
作者：李象鹍
朝代：清
体裁：联

自问何能，只不着一丝假；有事即办，怎肯偷半日闲。
挽曾国荃联
作者：李贵猷
朝代：清
体裁：联

侯一位，伯一位，与文正棣萼荆辉，捧日矢丹心，振起中兴开宇宙；内半球，外半球，率惠敏龙骧虎视，擎天倾玉柱，长留间气壮山河。
挽曾纪泽联
作者：李贵猷
朝代：清
体裁：联

能奠地维四极，侯门德业，以此弥光，徜教再假年华，济世经纶庸有竟？俄倾天柱一峰，寰海讴思，从今靡尽，况复叠承庇荫，伤心涕泪更何堪？
答遐瞩
作者：李贶
朝代：清

四月江南花已残，却回来伴子陵竿。室营燕垒归犹客，梦渡江涛险似官。长夏疏篱摇老绿，短衣由槛俯回澜。此中著述浑闲事，偏耐幽人冷眼看。
吴思亭焦山鼎铭拓本书后
作者：李贻德
朝代：清

今年二月扬江舲，烟中瞥见焦山青。鹅毛风利那得泊，枯木堂远心洄潆。夙闻周鼎不可见，仰首徒叹山岭嵤。延陵季子性爱古，忽示旧拓神为惊。司徒南仲名最著，出车常武功恢闳。毛公知人贵论世，文宣两属非调停。郑君据前以定后，谓此不与共和盟。后生疑信敢抉择，古今未必无同名。方叔召虎相先后，人表叙次如例星。王格周庙岂西伯，证以此鼎疑益明。可知名同代则异，此鼎当自中兴成。是时雕戈挽天步，猃狁既伏淮夷清。虎臣矫矫奏肤绩，亟于图室酬藩屏。无专受赍自郑重，入门卓立当中庭。史友册令司徒右，时制小异参礼经。彤矢鋚勒耀圭卣，玄衣缟韠尊葱衡。对扬休命不敢忽，归作彝器荐芳馨。万年子孙永宝用，至今呵护归山林。摩挲此本已神王，跋语况有乡先生。竹翁嗜古如菖芰，剖析奇字秋毫精。销金祸比爇书烈，余怒犹欲屏秦嬴。吾乡文献久阒寂，八万卷散留孤亭。流传手泽入君手，宝之何啻千琼莹。籀文墨妙两奇绝，展对恰喜冬曦晴。后尘欲步愧未肖，巨制益服华阳铭。
哭垣侄
作者：李贻德
朝代：清

汝约吴阊去，春来返故关。离樽成永诀，衰柳忍重攀。流水入何处，荒园鸟独还。闺中前夜月，犹是望刀环。舟来迎尔妇，讵料肉先寒。生死登时隔，夫妻执手难。承祧才一月，归路又孤棺。吾道南行处，鹃声泣夜阑。汝父津门丧，滁江汝叔亡。一门多客死，两榇寄僧房。寒月初三日，悲风十二郎。藕花溪上路，人去倍荒凉。不羁称骏马，才冠大宗支。人正容青眼，天教丧白眉。药苓多病母，襁褓币旬儿。此恨凄何极，灵风飒素旗。
哭垣侄·其一
作者：李贻德
朝代：清

汝约吴阊去，春来返故关。离樽成永诀，衰柳忍重攀。流水入何处，荒园鸟独还。闺中前夜月，犹是望刀环。
哭垣侄·其三
作者：李贻德
朝代：清

汝父津门丧，滁江汝叔亡。一门多客死，两榇寄僧房。寒月初三日，悲风十二郎。藕花溪上路，人去倍荒凉。
哭垣侄·其二
作者：李贻德
朝代：清

舟来迎尔妇，讵料肉先寒。生死登时隔，夫妻执手难。承祧才一月，归路又孤棺。吾道南行处，鹃声泣夜阑。
哭垣侄·其四
作者：李贻德
朝代：清

不羁称骏马，才冠大宗支。人正容青眼，天教丧白眉。药苓多病母，襁褓币旬儿。此恨凄何极，灵风飒素旗。
孙渊如夫子五亩园落成恭赋·其一
作者：李贻德
朝代：清

脱却朝衫早杜门，《白华》志洁乐晨昏。曹南清节今无匹，海内儒林此最尊。四部图书王令宅，中年丝竹谢公墩。鸡笼山馆蘼芜涧，六代风流一例论。
孙渊如夫子五亩园落成恭赋·其三
作者：李贻德
朝代：清

半为怡情半著书，地营五亩尽便余。会昌草木平泉记，独乐园林涑水居。人立软风晴槛外，春归新柳早莺初。参衙时有鸣驺过，应羡筠离一面疏。问奇人喜近烟萝，畅好清时载酒过。两汉师承经术重，六朝觞咏寓贤多。听来谈圃编延世，指到传镫仰释迦。多感师门怜立雪，入园先许醉颜酡。
孙渊如夫子五亩园落成恭赋·其二
作者：李贻德
朝代：清

冶城久识郑公乡，又试经论付草堂。一沼水环三面曲，五松阴借半庭凉。倚阑手指排花地，散箧寻种树方。最是菜根滋味永，更营小圃爱蔬香。
孙渊如夫子五亩园落成恭赋·其二
作者：李贻德
朝代：清

冶城久识郑公乡，又试经论付草堂。一沼水环三面曲，五松阴借半庭凉。倚阑手指排花地，散箧寻种树方。最是菜根滋味永，更营小圃爱蔬香。半为怡情半著书，地营五亩尽便余。会昌草木平泉记，独乐园林涑水居。人立软风晴槛外，春归新柳早莺初。参衙时有鸣驺过，应羡筠离一面疏。问奇人喜近烟萝，畅好清时载酒过。两汉师承经术重，六朝觞咏寓贤多。听来谈圃编延世，指到传镫仰释迦。多感师门怜立雪，入园先许醉颜酡。
孙渊如夫子五亩园落成恭赋·其二
作者：李贻德
朝代：清
体裁：七言律诗

冶城久识郑公乡，又试经论付草堂。一沼水环三面曲，五松阴借半庭凉。倚阑手指排花地，散箧躬寻种树方。最是菜根滋味永，更营小圃爱蔬香。
春日登宏济寺
作者：李赞元
朝代：清

纵览旷无际，长江一望深。危亭穿石罅，密树散春阴。帆影当窗暝，钟声入浦沉。盘桓千仞上，徙倚自长吟。
锡山晚泊
作者：李赞元
朝代：清

片艇寻幽胜，溪行几曲湾。夕阳微照水，雪影尽归山。汀鹭河边去，渔舟浦外还。旗亭何处问，树下绿阴闲。
黄农部见示诗和韵
作者：李赞范
朝代：清

一曲《阳春白雪》高，远追《风》、《雅》注《诗》毛。駪征原隰三千里，世守骍盟奉节旄。陶然饯别短长亭，吟册光生汗简青。千顷汪波医我俗，每谈高致忆趋庭。
黄农部见示诗和韵·其一
作者：李赞范
朝代：清

一曲《阳春白雪》高，远追《风》、《雅》注《诗》毛。駪征原隰三千里，世守骍盟奉节旄。
黄农部见示诗和韵·其二
作者：李赞范
朝代：清

陶然饯别短长亭，吟册光生汗简青。千顷汪波医我俗，每谈高致忆趋庭。
挽张之洞联
作者：李起荣
朝代：清
体裁：联

曲江风度重南皮，甄陶中外，尽多数十载勋劳，四海仰嘉谟，大统匡扶文潞国；傅相星精归北斗，怅望门墙，何况卅七年知遇，两湖增远荫，隆名辉映左湘阴。
遥赠阎古古先辈
作者：李载
朝代：清

涪水澜空剑影残，雎阳日落马烽寒。鞠躬讵肯输诸葛，断指终期报贺兰。笑我从军红抹额，怜君送客白衣冠。生平慷慨无人识，醉后高歌《行路难》。
史梦兰继室田太夫人九十大寿
作者：李载之
朝代：清
体裁：联

莱彩博深愉，燕寝凝香，笑看孙曾齐绕膝；萱庭承茂荫，鹤筹添算，好从耄耋晋期颐。
子玖斋中夜话
作者：李辅耀
朝代：清

璋分玦判各天涯，又踏长安道上花。可奈流年惊逝水，偶然小聚笑抟沙。深谈覆手难为别，凉漏催人转忆家。剩有多情明月在，照侬归路影横斜。
晚兴
作者：李辅耀
朝代：清

高阁凭临久，残阳度树西。绿涵池水定，红压野云低。鸟为投林乱，蝉因惮暑嘶。夕凉招未得，散发卧兰畦。
于清端公祠
作者：李迁缘
朝代：清
体裁：联

武绩镇黄州，钟鼎旧传明少保；灵威依赤壁，祠堂新傍宋词臣。
挽郭嵩焘联
作者：李运炳
朝代：清
体裁：联

有包纳群才之量，无诡随流俗之心，功名气节性情，的是中兴人物；著述上下五千年，扬历纵横九万里，经济文章山水，备极古今大观。
贺陈握卿梅月举第二子
作者：李连升
朝代：清
体裁：七言律诗

颍川流派卜亨昌，报诞元方又季方。八俊蝉联先继美，双珠蚌剖便争光。祥符再索参其偶，庆衍中男弄以璋。况复晴和天气好，悬弧此日焕华堂。
贺陈握卿梅月举第二子
作者：李连升
朝代：清

颖川流派卜亨昌，报诞元方又季方。八俊蝉联先继美，双珠蚌剖便争光。祥符再索参其偶，庆衍中男弄以璋。况复晴和天气好，悬弧此日焕华堂。
感事
作者：李逊
朝代：清

东北扬烽火，纤儿启衅年。筹边资李牧，奉使重张骞。民命生谁恃，天骄祸未延。朔方言纪载，备乘有新编。
挽张之洞联
作者：李逊
朝代：清
体裁：联

天鉴一生心，旧学新知，四海响风当代少；主恩三持节，林前胡后，八州遗爱独公多。
长荡湖
作者：李逊
朝代：清
体裁：古风

洮湖之前削寒玉，洮湖之水涨晴绿。平生浪迹湖海游，好山好水吟不足。水光荡漾涵空溟，山色倒浸芙蓉青。老龙夜蛰唤不醒，紫气煜煜如云蒸。西风吹雁南来早，菰米初香荻花老。一行界破秋天痕，有似潇湘风景好。邹家结屋俯涟漪，倚栏吹彻玉参差。望美人兮渺何许，为君更和秋风辞。
听鹂轩
作者：李逊之
朝代：清
体裁：七言律诗

世态沧桑总莫看，幽居容得一身安。既焚笔砚惟存我，但课诗书胜作官。韵事初盟秋雁语，闲心直共浪花观。悟来万事皆如蜡，何必黄冠避俗难。
山居
作者：李逢时
朝代：清

幽栖傍碧水，水泻两山间。山近晴还雨，风轻云自閒。□□□□□，□□□□□。□□□□□，□□□□□。
山行遇雨
作者：李逢时
朝代：清

途中风雨积，夏五怯山寒。一水吞林吼，千峰引雾攒。危崖悬栈影，老马识溪滩。为问尘寰者，谁能得此欢。
关索岭
作者：李逢春
朝代：清
体裁：七言律诗

登峰犹记汉将军，屏障滇黔共策勋。岭峻曾无鸢踮地，山高自有客凌云。松风竹月真娱我，石栈天梯屡唤君。最要留心跻绝顶，前途佳趣久知闻。
查城八咏·马跑泉
作者：李逢春
朝代：清
体裁：七言律诗

蹑电追风战马来，三军休望岭头梅。气冲牛斗双蹄健，水涌珠玑一鉴开。泉脉讵输驼识得，天浆休使士携回。长亭古寺陪仙境，留与诗人矢妙裁。
挽彭玉麟联
作者：李逢源
朝代：清
体裁：联

梅鹤足平生，引驾驶卅年，竞谈长江成大业；世姻联两代，何登龙一面，旋从退省吊忠魂。
临江仙
作者：李道清
朝代：清

锦帐香微云鬓揾，春肌沁暖瑶簪。残宵有梦待重寻。人归还有恨，春去未关心。休说从前多少事，从前怎及如今。小桥流水暗沈沈。月明人弄笛，青琐杏花深。
临江仙·丁酉之秋，云史赴金陵，填临江仙一阕寄示，率和之
作者：李道清
朝代：清

一寸离愁千里梦，近来梦也无踪。清秋凉意入房栊。片云来月地，疏雨落晴空。云鬓清凉花气淡，夜深独听梧桐。下帘声在雨声中。一腔离别意，料得与君同。
减字木兰花
作者：李道清
朝代：清

孤城云外。当日楼台今何在。细雨红楼。一夜江声枕上愁。山川如许。彩笔题诗深夜语。入耳砧声。扬子江头月自明。
少年游
作者：李道清
朝代：清

遥波无际，片帆不动，烟雨绕江楼。洞房春晓，珠帘半捲，人在柳梢头。桃花浪涨春愁远，此意倩谁留。诉与春庭落花知，道又恐、落花愁。
忆王孙·丁酉七夕，云史将有秣陵之行，原调和之
作者：李道清
朝代：清

坐听烟露下丛兰。秋月今宵共指看。明知小别总难欢。已秋寒，别后君休独倚栏。
更漏子·秋思
作者：李道清
朝代：清

菡萏香，龙须冷。帘子风摇难定。还对镜，更添衣，玉墀清漏稀。画楼近，天涯远，梦里醉中恩怨。无可奈，不堪寻，小庭秋雨深。
浣溪沙
作者：李道清
朝代：清

促织悽呜月亦秋。兰桡轻泊藕花洲。碧梧梢影小楼头。阶下绿芜留别梦，陌头杨柳系离愁。金风时动玉帘钩。
浣溪沙
作者：李道清
朝代：清

小阁红箫韵未休。碧烟狼藉百花洲。春阴暗暗梦悠悠。蝴蝶路迷芳草远，黄鹂声住水东流。古来谁得倩春留。
浣溪沙
作者：李道清
朝代：清

春水悠悠淡远空。无言闲立画桥东。夕阳影里落花中。有恨门开千岭绿，无情帘捲一庭红。黄昏怊怅雨和风。
浣溪沙
作者：李道清
朝代：清

水榭烧香云满天。月明花底荡秋船。玉人无寐睡妆残。白露濛濛花梦冷，银河淡淡水声寒。清歌一曲水云闲。
浣溪沙·又一体
作者：李道清
朝代：清

辘轳金井谁家院。银河明灭参差见。一桁珠帘难放捲。朱阑六曲凭千遍，慵爇金猊沉水片。一砌秋虫清夜怨。
浣溪沙·秋夕夜起纳凉和云史
作者：李道清
朝代：清

露脚无声云髻拖。银床低吹玉笙和。藕风一线晃帘波。近水阑干人坐处，满身明月望秋河。此间清影纳凉多。
浪淘沙·春闺
作者：李道清
朝代：清

柳叶淡如烟。柳絮如棉。黄莺紫燕共缠绵。一片飞花斜日里，红过秋千。无语下珠帘。怕听啼鹃。闲愁枨触上眉尖。一曲琵琶浑不是，廿五冰弦。
相见欢
作者：李道清
朝代：清

昼长正自堪眠。雨廉纤。半是开花时候、落花天。春如梦。闲愁重。总堪怜。无奈去年今日、到今年。
菩萨蛮
作者：李道清
朝代：清

博山香定烟丝直。薄妆闲坐西窗侧。棋罢正思眠。画屏春夜寒。玉阶苔藓薄。花雨廉纤落。春恨自阑珊，梨花半不开。
菩萨蛮
作者：李道清
朝代：清

莲塘夜静箫声起。银屏梦觉凉如水。玉臂捲湘帘。星河秋满天。悠悠今夜怨。只有鸳鸯见。清影不分明。巧云移月行。
青玉案·暮春
作者：李道清
朝代：清

海棠淡白胭脂褪。更寂寞、无人问。九曲回肠君莫讯。如今猜透，春愁离恨。总是词人分。博山一线春寒紧。侍女初将翠裘进。何处销魂销不尽。碧纱帘外，飞花成阵。又是黄昏近。
题外子云史《天山曲》·其一
作者：李道清
朝代：清
体裁：七言绝句

玉门万里接流沙，东望幽州道路赊。关内桃花关外雪，不须回首两无家。
题外子云史《天山曲》·其二
作者：李道清
朝代：清
体裁：七言绝句

郎君才调压时流，日日新诗解我愁。修到江州司马妇，何须万户喜封侯。
丁巳长夏得邓孝威寄诗即韵奉答
作者：李邺嗣
朝代：清

贺监祠堂下，君来酬唱多。野花红照路，春水绿生波。鼓角遗民聚，江山名士过。无言此会易，千载听悲歌。与君同避世，老眼阅桑田。洒泪登台日，编书闭阁年。花询兰里发，月忆鉴湖圆。可得还江上，来寻咏史船。
丁巳长夏得邓孝威寄诗即韵奉答·其一
作者：李邺嗣
朝代：清
体裁：五言律诗

贺监祠堂下，君来酬唱多。野花红照路，春水绿生波。鼓角遗民聚，江山名士过。无言此会易，千载听悲歌。
丁巳长夏得邓孝威寄诗即韵奉答·其二
作者：李邺嗣
朝代：清
体裁：五言律诗

与君同避世，老眼阅桑田。洒泪登台日，编书闭阁年。花询兰里发，月忆鉴湖圆。可得还江上，来寻咏史船。
久客归
作者：李邺嗣
朝代：清

客行二十年，记老不识少。改尽故须眉，昨夜边场到。忆昔城东开万户，城口浮梁接江浒。出关收鱼若收租，大船半泊新安估。庙前市马金障泥，古渡桃花斗眉膴。今来陵谷何易迁，夹路小坊尽草莽。独行空巷白日疑，放？西邻一寡姥。黄门甲第当衢开，老兵横卧自称主。郭外古坟有我亲，白杨树倒供斤斧。久客无家还欲行，儿骨先愁不傍父。飘叶终身思本根，及到谁知益酸苦。几时真得洗甲兵，尽使流人归旧土。
久客归
作者：李邺嗣
朝代：清
体裁：古风

客行二十年，记老不识少。改尽故须眉，昨夜边场到。忆昔城东开万户，城口浮梁接江浒。出关收鱼若收租，大船半泊新安估。庙前市马金障泥，古渡桃花斗眉膴。今来陵谷何易迁，夹路小坊尽草莽。独行空巷白日疑，放�西邻一寡姥。黄门甲第当衢开，老兵横卧自称主。郭外古坟有我亲，白杨树倒供斤斧。久客无家还欲行，儿骨先愁不傍父。飘叶终身思本根，及到谁知益酸苦。几时真得洗甲兵，尽使流人归旧土。
众中
作者：李邺嗣
朝代：清
体裁：五言律诗

众中常默默，自觉不能亲。草木增新涕，江山厌旧人。名宜随世变，诗尚触时嗔。还憩空床坐，低回此日身。
凭高
作者：李邺嗣
朝代：清
体裁：七言律诗

几处空城画角催，凭高暮色暂相开。江流不断龙雷动，日落斜临■堄来。短发三秋常望气，故人千里共登台。干戈已隔霜前信，高柳频年雁未回。
凭高
作者：李邺嗣
朝代：清

几处空城画角催，凭高暮色暂相开。江流不断龙雷动，日落斜临𲚤堄来。短发三秋常望气，故人千里共登台。干戈已隔霜前信，高柳频年雁未回。
出乌石山后失道
作者：李邺嗣
朝代：清
体裁：古风

习僻厌平阡，歧道入榛莽。笮足不肯回，牵拂坚初往。稍进不见天，竹叶大逾掌。隙处迷烟云，日脚不落壤。直躬碍枝干，渐伛安得仰。两袖竞翅张，冒棘先用颡。导者未识谁，后趾蹴前緉。人兽尽无音，但闻碎箨响。三里幸出丛，目光久矘䁳。始见樵子行，寸心翻惚恍。
出门望友
作者：李邺嗣
朝代：清
体裁：五言律诗

亦知来未定，束带候柴门。袖置经年字，心怀越陌恩。菰烟初白港，枫火渐红村。过尽南飞雁，离思不可论。
友人搜录东沙公遗集感而赋诗
作者：李邺嗣
朝代：清

麦粥吞声对夕曛，重披遗草坐宵分。苦吟一诵睢阳作，正议初传丞相文。片字藉公争杲日，九章得汝播灵芬。千春大义应同识，此际交情总让君。黭黭关河白日微，遥看天末泪沾衣。空怀东郡门人怨，欲觅西台故客稀。马鬣十言谁表墓，龙威一卷独扬辉。藉闻德祐年来事，益叹人间岁月非。
友人搜录东沙公遗集感而赋诗·其一
作者：李邺嗣
朝代：清
体裁：七言律诗

麦粥吞声对夕曛，重披遗草坐宵分。苦吟一诵睢阳作，正议初传丞相文。片字藉公争杲日，九章得汝播灵芬。千春大义应同识，此际交情总让君。
友人搜录东沙公遗集感而赋诗·其二
作者：李邺嗣
朝代：清
体裁：七言律诗

黭黭关河白日微，遥看天末泪沾衣。空怀东郡门人怨，欲觅西台故客稀。马鬣十言谁表墓，龙威一卷独扬辉。藉闻德祐年来事，益叹人间岁月非。
口占呈全完白四首
作者：李邺嗣
朝代：清

全家豆种晚逾良，粒粒肥甘荚亦香。记得白斋诗句好：满园秋兴过南庄。每到秋深摘满筐，须教烂煮妙非常。诸公任设盘中馔，不及先生豆荚香。一盂佳豆一编诗，两物相当请易之。若说尝来风味好，杲堂犹自略便宜。先生七十健非常，好事频来索寿章。但使岁餐园豆饱，人间何用“大还”方？
口占呈全完白四首·其一
作者：李邺嗣
朝代：清
体裁：七言绝句

全家豆种晚逾良，粒粒肥甘荚亦香。记得白斋诗句好：满园秋兴过南庄。
口占呈全完白四首·其三
作者：李邺嗣
朝代：清
体裁：七言绝句

一盂佳豆一编诗，两物相当请易之。若说尝来风味好，杲堂犹自略便宜。
口占呈全完白四首·其二
作者：李邺嗣
朝代：清
体裁：七言绝句

每到秋深摘满筐，须教烂煮妙非常。诸公任设盘中馔，不及先生豆荚香。
口占呈全完白四首·其四
作者：李邺嗣
朝代：清
体裁：七言绝句

先生七十健非常，好事频来索寿章。但使岁餐园豆饱，人间何用“大还”方？
哀甬东
作者：李邺嗣
朝代：清
体裁：五言律诗

战垒村村见，愁云日日浓。乱骸争白草，旧鬼失青松。不断三江鼓，难消八月烽。山居何处好，比屋有新舂。
哀甬东
作者：李邺嗣
朝代：清
体裁：五言律诗

江干一夜雨，何处洗腥尘。赤野丰乌食，青烟杂马磷。鬼房愁近夜，怨草虑无春。此日高苍意，应怜三户民。
哀甬东
作者：李邺嗣
朝代：清
体裁：五言律诗

穹庐夜徙后，野哭动江东。乱瓦栖云脚，荒炊坐马通。霾深天未白，雾滃日难红。庙火睢阳见，悲吟动晚风。
哀甬东
作者：李邺嗣
朝代：清
体裁：五言律诗

筚栗频吹断，经旬敢一行。巷初投犬吠，市稍贺人声。家在移前尽，身从定后惊。太平真足慕，容易偃柴荆。
哭履安先生
作者：李邺嗣
朝代：清
体裁：七言律诗

南国香兰不复生，人间难死是高名。呜呼表墓长留字，恸哭登台未绝声。寒起千枫飘白发，悲摩一鸟下苍冥。论交此日谁无恙，旧笛音中天地冰。
善哉行
作者：李邺嗣
朝代：清
体裁：乐府曲辞

登山采薇，重茧下山。幽壑飞霜，百草失颜。蟋蟀就田，行复入户。秋气迁人，我栖何所？抠衣夜立，瞻拜天枢。明明华汉，下烛微躯。壮气不居，我发易迈。志郁万年，其过乃大。采薇硁硁，是为末节。臣靡不死，复兴夏室。
囊云大师山居
作者：李邺嗣
朝代：清
体裁：五言律诗

夫子邈然去，孤峰自辟门。地容方丈洁，天护草堂尊。风节千春见，行藏两世论。荒荒西日下，梵磬肃朝昏。
夜望
作者：李邺嗣
朝代：清
体裁：五言律诗

秋气生华汉，萧然独望身。天空云逐鸟，夜永月依人。草木冰霜近，关河烽燧频。那堪照衰鬓，涕泪共时新。
奉答啸堂和尚
作者：李邺嗣
朝代：清

{弼火}药三春里，谁知巷草生。衰年惭废学，近俗畏知名。杖履凭高置，莺花养老成。故人谁问疾，斟酌启柴荆。
奉答啸堂和尚
作者：李邺嗣
朝代：清
体裁：五言律诗

■药三春里，谁知巷草生。衰年惭废学，近俗畏知名。杖履凭高置，莺花养老成。故人谁问疾，斟酌启柴荆。
山楼
作者：李邺嗣
朝代：清
体裁：古风

日夕坐众山，空岚不知湿。太白峙我前，鹿岩别疏立。轻云时往还，两山始邮接。秋光无定容，俯仰每不及。欻然随飞鸟，林烟各小集。寒碧散空郊，静久同吐噏。十里候樵苏，残曛未全入。
平生
作者：李邺嗣
朝代：清
体裁：五言律诗

平生慷慨泪，秋雨一尊多。岛上悲龙笛，江东老鹭蓑。荒竿流岁月，短发送山河。野眺苍茫候，何人起浩歌。
得杖
作者：李邺嗣
朝代：清
体裁：古风

既出贺险尽，瞻前乃复陡。小憩对古松，支离类此叟。策足耻言疲，恐落仆夫后。山人指爪强，折竹等蒲柳。怜予进一茎，兹意感君厚。忽若当颠危，倚仗得奇友。山魈不敢争，空潭戏蚴蟉。翼足渐以轻，影逐孤云走。笑谓同行人，腾岳等培塿。
怀祈永
作者：李邺嗣
朝代：清
体裁：五言律诗

到处鸡声促，奇人南北身。变名吴市客，结友灞陵人。旧室青萍气，荒祠黄石神。乾坤方带甲，执手几时真。
慰公夜听老僧说大龙湫余为述其语
作者：李邺嗣
朝代：清
体裁：古风

两山劈相对，体凹而头出。怒势角终古，欲磕仅不磕。飞瀑自顶来，悬喷下离壁。惊飙忽吹过，左抟或右结。急裹万串珠，疾圜千捧雪。立下触巉岩，一跌扑再跌。回飙忽吹转，团物上未擘。磕石复一响，片片始飘屑。风伯太奔忙，雷君喊无歇。百灵不暂停，混沌至今日。慰公适语我，夜同老僧榻。听说大龙湫，惊起唤奇绝。恍若置此中，狂叫荡魂魄。足仄不得收，目瞬不计睫。始叹世外奇，天地偶一设。老僧既善状，得过慰公舌。慰公既善谈，得入杲叟笔。山神最遥待，高僧与词伯。请更说匡庐，泉声落三叠。
春日集里中耆旧于南湖之观堂喜邱舍人含三初归因招入社次韵
作者：李邺嗣
朝代：清

新霁山堂鱼鼓鸣，杖藜相约过南城。残年方外思寻药，衰眼人间望洗兵。麦粥分厨充客饱，梨花逼座照春晴。异时应续襄阳传，先叙诸公出处明。烟屿湖南春鸟鸣，垂杨几日拂江城。望中衡宇归陶令，战后山川过步兵。古寺传瓷寻地僻，故人剪韭集天晴。益州遗老今犹在，重与相看鹄发明。
春日集里中耆旧于南湖之观堂喜邱舍人含三初归因招入社次韵·其一
作者：李邺嗣
朝代：清
体裁：七言律诗

新霁山堂鱼鼓鸣，杖藜相约过南城。残年方外思寻药，衰眼人间望洗兵。麦粥分厨充客饱，梨花逼座照春晴。异时应续襄阳传，先叙诸公出处明。
春日集里中耆旧于南湖之观堂喜邱舍人含三初归因招入社次韵·其二
作者：李邺嗣
朝代：清
体裁：七言律诗

烟屿湖南春鸟鸣，垂杨几日拂江城。望中衡宇归陶令，战后山川过步兵。古寺传瓷寻地僻，故人剪韭集天晴。益州遗老今犹在，重与相看鹄发明。
杜鹃行
作者：李邺嗣
朝代：清
体裁：古风

春风漫漫百草绿，登台独展伤春目。惜别初弹蜀国弦，怀归再理巫山曲。巫山迢遥隔万里，怨鸟一声空裂耳。但知今日鳖灵尊，还念当时旧天子。蚕丛之国辟何年，鱼凫城郭随飘烟。赤楼嵯峨不可见，碧鸡金雁俱茫然。故国兴衰不复数，中夜号呼亦何补。北向犹哀洒血多，倒悬更诉髡毛苦。世间代谢须臾事，汉寝唐陵尽何处。鸿雁终依岁往来，山川难促人归去。江头细鸟抑何仁，千年礼节尚人臣。愿采琅玕饲天种，阿阁为巢以奉君。
死戍墓歌为给事姜贞毅先生作
作者：李邺嗣
朝代：清

思陵望治苦若渴，侧席重宣故相出。二十四气诬正人，首持魁柄障白日。莱阳姜公在黄门，平生忠笃感至尊。极论丞相真有力，要使言官气得伸。上怒赫然死不重，却念直臣心稍动。且将赤棒代欧刀，生谪不投人鲊瓮。圣朝从谏本如流，坐看雷砰电射收。天威朝逐陈子壮，皇恩夕召黄道周。臣{王采}哭辞阙下出，数到宣城四十日。忽传龙御遂升天，环未及还玦未决。小臣目断燕云下，自操吴戈甲不卸。人间今已绝金鸡，待到黄垆方遇赦。劳劳内史啼南陌，鷶？催归归不得。旧馆惟寻皋伯通，残命仍投闾子直。三十年来泪无数，白发青山同旦暮。遗骸只葬敬亭丘，万古汉臣死戍墓。君不见先皇仗剑排阊阖，臣挟秦弓侍其侧。东台给事生上书，宣州老兵死杀贼。念祖堂前异草生，青松垄上秋磷碧。请取孤臣不死心，写向嵌岩一片碣。
死戍墓歌为给事姜贞毅先生作
作者：李邺嗣
朝代：清
体裁：古风

思陵望治苦若渴，侧席重宣故相出。二十四气诬正人，首持魁柄障白日。莱阳姜公在黄门，平生忠笃感至尊。极论丞相真有力，要使言官气得伸。上怒赫然死不重，却念直臣心稍动。且将赤棒代欧刀，生谪不投人鲊瓮。圣朝从谏本如流，坐看雷砰电射收。天威朝逐陈子壮，皇恩夕召黄道周。臣■哭辞阙下出，数到宣城四十日。忽传龙御遂升天，环未及还玦未决。小臣目断燕云下，自操吴戈甲不卸。人间今已绝金鸡，待到黄垆方遇赦。劳劳内史啼南陌，鷶�催归归不得。旧馆惟寻皋伯通，残命仍投闾子直。三十年来泪无数，白发青山同旦暮。遗骸只葬敬亭丘，万古汉臣死戍墓。君不见先皇仗剑排阊阖，臣挟秦弓侍其侧。东台给事生上书，宣州老兵死杀贼。念祖堂前异草生，青松垄上秋磷碧。请取孤臣不死心，写向嵌岩一片碣。
江上
作者：李邺嗣
朝代：清
体裁：五言律诗

乱余野老哭，天地黯然愁。绝爨吹磷火，颓垣凑髑髅。梦依荐黍定，家对旅葵秋。尚有征租吏，频从白屋搜。
泊定海夜哭
作者：李邺嗣
朝代：清
体裁：五言律诗

惊心前日事，野立久仓皇。鳀壑沉楼舰，鼍宫葬国殇。空城霾日脚，旧垒堕星芒。横海威名重，何时下战洋？
泊定海夜哭
作者：李邺嗣
朝代：清
体裁：五言律诗

我实愁来此，荒荒天地昏。悲风嘶虎石，毅鬼立蛟门。国史千年寄，臣心一日论。关河戎马在，何地可招魂？
泊定海夜哭
作者：李邺嗣
朝代：清
体裁：五言律诗

频年国破泪，此日更难收。积血知龙斗，遗民问马流。乾坤迷鼓角，风雨溅刀头。太息残生在，黄冠何所投。
泊定海夜哭
作者：李邺嗣
朝代：清
体裁：五言律诗

飘泊吾生事，孤篷复一方。江烽催鬓雪，野爨燎衣霜。草木俱兵气，亲朋半战场。犹怜心未已，啼眼望南阳。
登望海绝顶
作者：李邺嗣
朝代：清
体裁：古风

天风吹客上，断竹翼我身。廓然老目开，得见天地新。大海滃其前，万象趋嘉门。乱嶕嶪相持，黄牛三寸蹲。太空积终古，一气还浑沦。日车昼夜转，烂烂推星辰。长江飘素带，巨湖注盈盆。众川尽小心，东流奉至尊。却望三神山，缥缈失金银。欲把东皇衣，垂须拂小臣。阳乌忽以堕，朱鸟来翂翂。安得千巫咸，一一招古魂。同临晞发叟，洒涕迸奇文。尺五天下语，地上应不闻。
秋怀
作者：李邺嗣
朝代：清

我心悲四序，秋天不可长。登高莽难辨，中原亦奔茫。长跪复西向，诸陵黯苍苍。束发读六经，岂知早投荒。夜中回月御，若木应可望。裴回入空巷，旅谷撷满筐。忆此句践国，霸气久未央。曾闻采葛妇，悲吟奉吾王。薄脯临浙水，吾臣泪盈裳。乱枫裹江浦，遗叟步拾秋。往事不可诉，欲语生百忧。河山倏破碎，耄眼识其繇。有云来渰浥，视我同悠悠。千春石头水，断锁失中流。江南仗王谢，乃与鼠辈谋。遥传故常侍，遗孽乱神州。旧京犹未覆，士气郁已囚。藉卉今何所，六朝杂松楸。潜行未敢哭，日脚柴门收。南登白云山，巨礐万年在。老藤缘若梁，苍虬俯承盖。崩剥傍壑深，日渴陷其内。我行已及巅，得与飞鸟会。忆自伏蓬茨，三年渐短喙。咽雪犹未乾，苍茫丧兰佩。岂意躤危岩，复窥天地大。延颈始一歌，林木助幽籁。云黑古西陵，东望哭再拜。朱噣暮归来，迢迢关水外。
秋怀·其一
作者：李邺嗣
朝代：清
体裁：古风

我心悲四序，秋天不可长。登高莽难辨，中原亦奔茫。长跪复西向，诸陵黯苍苍。束发读六经，岂知早投荒。夜中回月御，若木应可望。裴回入空巷，旅谷撷满筐。忆此句践国，霸气久未央。曾闻采葛妇，悲吟奉吾王。薄脯临浙水，吾臣泪盈裳。
秋怀·其三
作者：李邺嗣
朝代：清
体裁：古风

南登白云山，巨礐万年在。老藤缘若梁，苍虬俯承盖。崩剥傍壑深，日渴陷其内。我行已及巅，得与飞鸟会。忆自伏蓬茨，三年渐短喙。咽雪犹未乾，苍茫丧兰佩。岂意躤危岩，复窥天地大。延颈始一歌，林木助幽籁。云黑古西陵，东望哭再拜。朱噣暮归来，迢迢关水外。
秋怀·其二
作者：李邺嗣
朝代：清
体裁：古风

乱枫裹江浦，遗叟步拾秋。往事不可诉，欲语生百忧。河山倏破碎，耄眼识其繇。有云来渰浥，视我同悠悠。千春石头水，断锁失中流。江南仗王谢，乃与鼠辈谋。遥传故常侍，遗孽乱神州。旧京犹未覆，士气郁已囚。藉卉今何所，六朝杂松楸。潜行未敢哭，日脚柴门收。
绣州孝女
作者：李邺嗣
朝代：清
体裁：四言诗

远我父母，事人父母。谁无父母，谁有父母？少慕事亲，十年不字。长慕事亲，终身不字。谓我女子，谓我男子。宛然孝子，宛然处子。有父子伦，无夫妇伦。婴皃子后，惟此一人。暮雨梨花，年年寒食。麦粥一盂，父母之侧。
胥潮行
作者：李邺嗣
朝代：清
体裁：古风

八月高飙天上来，胥江叠浪如山堆。伍相扬威不可触，秦皇当渡空徘徊。雷驱雪拥洪涛起，北赭南龛愁对峙。白马疑奔练影中，素车隐动鞞声里。鸱夷之器未飘风，属镂之铓尚吐虹。野麋才入夫差苑，蔓草旋生句践宫。吴亡越霸期须度，独有灵胥难霁怒。涌势常愁地轴翻，倾波若向天关注。胥江涛险有如此，不烦铁锁沉江底。饮马谁教水伯逋，控弦谁使阳侯徙。吁嗟乎巨壑填盈精卫石，朝可枯潮夕枯汐。兰亭夜抱冬青枝，累累之涕不可绝。
自大嵩岭上二十里至福泉精舍
作者：李邺嗣
朝代：清
体裁：古风

舍舟上樵径，晴眺分纤毫。循途凡屡盘，获奇随所遭。崩崖露云根，长风势渐饕。诸峦徐束体，始识身已高。过雨忽足下，发上天气交。在舆尚苦疲，何况舁者劳。首虐乘人车，筋力嗟尔曹。斗上复稍垂，豁然辟林坳。老松得成鳞，岩土抽春毛。梵僧构幽栖，人龙同一巢。入门气得苏，豆笋罗山庖。到此惭浮名，徒为猿鸟嘲。我何不径然，将家住藤梢。
行路难
作者：李邺嗣
朝代：清

步出浙江干，酸风射华发。曾此斗戈船，隔岸西陵饮马窟。窄行碍履齿，莫是当年死士骨。铜腥渍草草不长，鬼作战声犹恍忽。君不见蛟龙夜徙田横岛，海潮不到江潮小。客程当落日，重经古陵傍。陵柏摧为薪，百里爨室香。石人枕石马，鱼镫闇失光。熊罴既不守，穴狐起相商。自昔帝王终失势，土花滴尽行人泪。猎人获得大鹿归，角下小牌隐有字。摩挲知写放鹿年，谁识汉陵当日事。颲风吹散阴天雾，十里横塘开石路。云是当年捍海堤，黄土茫茫海眼涸。堤上人家学种桑，老翁不识灵胥怒。发鸠怨鸟暂得伸，草没鲛宫烽火树。麻姑笑语王方平，水浅蓬莱复一度。人间海陆亦易迁，天地鸿濛我适晤。
行路难·其一
作者：李邺嗣
朝代：清
体裁：乐府曲辞

步出浙江干，酸风射华发。曾此斗戈船，隔岸西陵饮马窟。窄行碍履齿，莫是当年死士骨。铜腥渍草草不长，鬼作战声犹恍忽。君不见蛟龙夜徙田横岛，海潮不到江潮小。
行路难·其三
作者：李邺嗣
朝代：清
体裁：乐府曲辞

颲风吹散阴天雾，十里横塘开石路。云是当年捍海堤，黄土茫茫海眼涸。堤上人家学种桑，老翁不识灵胥怒。发鸠怨鸟暂得伸，草没鲛宫烽火树。麻姑笑语王方平，水浅蓬莱复一度。人间海陆亦易迁，天地鸿濛我适晤。
行路难·其二
作者：李邺嗣
朝代：清
体裁：乐府曲辞

客程当落日，重经古陵傍。陵柏摧为薪，百里爨室香。石人枕石马，鱼镫闇失光。熊罴既不守，穴狐起相商。自昔帝王终失势，土花滴尽行人泪。猎人获得大鹿归，角下小牌隐有字。摩挲知写放鹿年，谁识汉陵当日事。
西陵绝句
作者：李邺嗣
朝代：清

会稽行在隔江头，不把杭州作帝州。故老莫论千载事，年来吴越几春秋。几处楼船湖上逢，半闲丞相有遗踪。天教秋壑生瑶草，重牧吴山第一峰。春雁仍飞竟不还，两湖风物总潸潸。北来高士今谁在，可有人登望洛山。司马坟前客过频，灰飞常见纸钱新。岂如哭祭文山客，只有西台甲乙人。
西陵绝句·其一
作者：李邺嗣
朝代：清
体裁：七言绝句

会稽行在隔江头，不把杭州作帝州。故老莫论千载事，年来吴越几春秋。
西陵绝句·其三
作者：李邺嗣
朝代：清
体裁：七言绝句

春雁仍飞竟不还，两湖风物总潸潸。北来高士今谁在，可有人登望洛山。
西陵绝句·其二
作者：李邺嗣
朝代：清
体裁：七言绝句

几处楼船湖上逢，半闲丞相有遗踪。天教秋壑生瑶草，重牧吴山第一峰。
西陵绝句·其四
作者：李邺嗣
朝代：清
体裁：七言绝句

司马坟前客过频，灰飞常见纸钱新。岂如哭祭文山客，只有西台甲乙人。
西陵绝句诗十四首
作者：李邺嗣
朝代：清
体裁：七言绝句

三台夕照尚余曛，相望于坟与岳坟。一自苍公藏骨后，湖山如画遂三分。
西陵绝句诗十四首
作者：李邺嗣
朝代：清
体裁：七言绝句

五寺钟声送夕曛，女冠犹着旧宫裙。葫芦井畔伤心语，只许东洲遗老闻。
西陵绝句诗十四首
作者：李邺嗣
朝代：清
体裁：七言绝句

沙涨钱塘事莫无，赪山浪到定山枯。莫言白马扬波缓，尚有重潮文大夫。
赠语溪曹黄门歌
作者：李邺嗣
朝代：清
体裁：古风

铜人泪滴茅人瞰，汉皇寝殿罘罳陷。杜陵狼藉虎文衣，秋风刘郎看磨剑。赵家冤凑一塔瓶，天阴啼杂马牛声。不道一丘兰上土，有人月黑抱冬青。此时鬼伯凶如此，日逼诸君上蒿里。只从野外哭忠魂，谁识路旁流义髓。义髓凝为千载碧，山鹘照眼泉呜咽。家家骨暖一蔂泥，几丛乱稿无寒食。语溪黄门义丈夫，肯将十汇覆黄垆。树上只容栖怨鸟，田间不敢走妖狐。墓石官阶都不记，小碑只篆呜呼字。碑前剑草发今春，何人下马双垂泪。安得烧㼷千万堆，尽掩人间义士骸。万盂麦粥千竿纸，土花开遍髑髅台。神旗飒飒飘如雨，夜中听唤诸公语。深蒙范式挽灵车，多谢张融著高履。
钳头一章招华、杨诸公
作者：李邺嗣
朝代：清
体裁：七言律诗

忆向西台哭不禁，钳头此日续南音。冰城初筑君先入，剑树犹开我复临。干弱支天留士气，霜青薙草见臣心。重泉疑隔无多路，预逐香风梦去寻。
铁围
作者：李邺嗣
朝代：清
体裁：七言律诗

铁围重入骨余劖，满国荆茨不可芟。野旷侧身愁短褐，园荒托命失长镵。三更自啮明茎草，一叶图开弱水帆。欲逗残生竟何事，日来新制稻畦衫。
挽曾国荃联
作者：李郁华
朝代：清
体裁：联

一门储将相，公尤踔厉无前，记恩周绛晋，野奠鸿嗷，威定皖吴，波澄鳄沸，三十载策勋柱石，竟踵成文正功名，方欣山斗钦崇，纵阿阮骑鲸，尤幸灵光存太傅；四海仰甄陶，我独受知最晚，念北塞霜高，鱼书远寄，西江水涸，鲋辙重苏，五六月展谒金陵，尚顶祝汾阳福寿，讵意天星迭陨，恸老彭化鹤，又挥清泪哭先生。
挽曾纪泽联
作者：李郁华
朝代：清
体裁：联

磊落愧奇才，感往时万里驰书，抑塞常期将我拔；存亡关大局，叹今日五洲歌些，贤劳长此系人思。
挽郭嵩焘联
作者：李郁华
朝代：清
体裁：联

开四千年创局，缔三万里邦交，功名付继起诸贤，纵身老东山，犹得备九重顾问；廊庙勤念民生，江湖不忘君国，汲引多后来时彦，恸星沈南极，更谁庇八百孤寒。
与张支百研江话诗随笔
作者：李重华
朝代：清

李杜横驰翰墨场，如椽韩笔颇相当。数篇《琴操》尤高躅，束晰何因便《补亡》。
乌龙行
作者：李重华
朝代：清

鸡头天险临箕谷，电激霆奔泻其足。此江旧袭乌龙名，凡鳞易见龙潜伏。崖欹峡束窅莫窥，下閟龙堂嵌坳隩。方池吞吐混江流，幽窦虚无透山腹。今年苦旱大雩祭，张令勤民事巫祝。冲波逆石进鱼艇，布币陈觞照犀烛。维龙变现若暝蜓，黑质锦章光闪目。鳞鬐蜿蜒恣徘徊，爪角纷拿时往复。诘朝动地滃云雷，甘？翻江溢溪渎。褒斜万户总衢谣，沔汉千畴竟秋熟。即今报祀妥龙神，濒江庙貌峨新筑。争觌元殊斗洧观，诚求迥异藏漦卜。我来木落嵯岈空，徒见飞涛漱寒玉。骊龙尔且抱珠眠，明春更遍苍生福。
乌龙行
作者：李重华
朝代：清
体裁：古风

鸡头天险临箕谷，电激霆奔泻其足。此江旧袭乌龙名，凡鳞易见龙潜伏。崖欹峡束窅莫窥，下閟龙堂嵌坳隩。方池吞吐混江流，幽窦虚无透山腹。今年苦旱大雩祭，张令勤民事巫祝。冲波逆石进鱼艇，布币陈觞照犀烛。维龙变现若暝蜓，黑质锦章光闪目。鳞鬐蜿蜒恣徘徊，爪角纷拿时往复。诘朝动地滃云雷，甘�翻江溢溪渎。褒斜万户总衢谣，沔汉千畴竟秋熟。即今报祀妥龙神，濒江庙貌峨新筑。争觌元殊斗洧观，诚求迥异藏漦卜。我来木落嵯岈空，徒见飞涛漱寒玉。骊龙尔且抱珠眠，明春更遍苍生福。
书周遇吉传
作者：李重华
朝代：清

为扰潼关突蓟丘，大同搏战鬼神愁。辞家战士无旋踵，报国将军有断头。致死已摧狂孽势，迎降真恨贼臣谋。十三陵末馀抔土，千古忠魂哭未休。
五丁峡
作者：李重华
朝代：清

绝壑灵奇尽鬼工，停眸便识五丁通。双崖翠影侵天合，万窃云根入地空。杜宇魂生迷鸟道，蜀山蛇拔剩龙宫。金牛纵被秦人误，开辟何曾让禹功。
净业湖看荷与沈归愚椒园张鸿勋赋
作者：李重华
朝代：清

玉泉百折穿城入，积水瀰瀰泛澄碧。倒影平吞彩凤楼，蒸云巧护盘龙宅。我乘旭日追清风，荷香塞天花绕空。霞光四映日逾媚，露气一吸天为通。此湖三叠连琼宫，太液却在宫墙中。万户磅礴控其二，长堤合沓绵雄虹。行歌况挈拿去手，共觅层台坐窗牖。奋袖疑探岳并莲，褰裳并踏瑶池藕。消夏溪山安在哉，五湖烟棹旧沿洄。升平一奏江南曲，愿袭荷衣归去来。
剑阁
作者：李重华
朝代：清

宋玉狂言亦快哉，果然长剑削天开。泉声独引雷车落，峰影双扶日驭回。壮士枉穷排嶂力，大文终重勒铭才。中原龙虎无消歇，日见关门驷马来。
剑阁
作者：李重华
朝代：清

我行阅雄关，天剑殆无敌。迢遥来一发，突兀遏重壁。望望嵯岈间，豁罅不盈尺。到关穿雪窦，窥户睇月隙。峨峨二山中，万丈一磐石。都无客土附，而总精铁积。其间郁丛箐，其底乱□射。乌兔失飞走，蛟螭避堂宅。入门循地隧，双峡亘而窄。左作长鲸掀，右类巨鳌掷。雷轰泯斧凿，云蔚随缕脉。回风骤长驱，雪气砭领脊。洪荒想胚胎，元气更并迫。倘非仙掌排，亦属应龙划。五丁力不逮，渠能万灵役。残山通仄狭，留险藉控扼。谁知徒长奸，据窃逞荷戟。炎汉固殊类，偏安我惋惜。子阳先覆辙，王孟后接迹。称帝旋洞胸，降王递衔璧。何况献贼流，蝮蝎恣毒螫。张牙纵狂啮，擢发终寸磔。伊昔凋敝初，人烟莽萧瑟。生息今百年，垦辟连万陌。文翁兼诘戎，武乡兼教泽。辽绝若番藏，倏瞬达重译。而此枕席安，号涣谁拥隔。地利分险夷，皇图观顺逆。磨崖奋如椽，申命诫梁益。
国士桥
作者：李重华
朝代：清

南登国士桥，乃得豫子碑。豫子报智瑶，因难始见奇。身死匪立名，志各有所为。愧彼怀贰心，万苦安足辞。佳哉赵襄子，意实终始之。剑击号者三，壮士俱扬眉。精诚感冥默，衣血为淋漓。忠臣值贤主，名义两不亏。吾嗤马子长，刺客相等夷。斯人今则亡，事与皦日垂。酹酒欲凭吊，乘传方飙驰。桥边呜咽水，千载流酸悲。
拟魏武帝纪行
作者：李重华
朝代：清

元戎肃徒旅，行行越潼关。秦原莽牢落，空舍无炊烟。杀气一以盛，骸骨为丘山。遗黎各疮痍，窜伏何险艰。念我皇汉京，宫殿皆颓垣。大盗觑神器，流毒徒构患。迫主以播迁，剽掠于市阛。群谋踵而起，梗塞弥宇间。吟我《破斧》诗，悲伤难具言。
望太白
作者：李重华
朝代：清

太白群山外，岧岧淡莫分。遥知千岁雪，正杂万峰云。鸟道踪应绝，龙湫吼若闻。帝台三百里，香气接氤氲。
杂咏
作者：李重华
朝代：清

伯鸾吟《五噫》，平子咏《四愁》。身世两辽阔，居然杞国忧。贤英美儒术，公卿富王猷。譬彼鸿鹄翔，蜩鸴岂预谋。黄钟变重阴，气到物自柔。聊当抚流运，顺化穷娱游。东坡《和陶》作，才力本富有。满抱不合时，知能似陶否。羲皇以上人，达者得尚友。净心无物役，真气托杯酒。杳杳源际花，迢迢宅边柳。云龙非我期，枝麃庶为偶。世事赌一局，扰扰惑后先。宁知袖手人，偏得其中玄。华裾徇形役，被褐遗尘缘。水静鉴犹朗，况乃全其天。尧年积余潦，岳牧纷求贤。汾阳冰雪肤，凝神何宴然。游鱼在江湖，野鸟在泱漭。浩荡迷所之，鳞翼遂而长。俄然易其性，毋乃太矫枉。煦沫岂两忘，鼓钟非惠养。徐于以寝兴，是道复马往。畴其觅遗珠，委心于象罔。行天无巽风，卉木谁敷荣。出地无奋雷，句萌谁挺生。维人有韵语，油然畅其情。入乐应群籁，天人斯合并。轩律肇元气，虞歌配元声。洋洋盈耳哉，神听其和平。闲人喜种花，劳者艺其粟。种花春已荣，艺粟晚而熟。方当游赏时，贱腹而贵目。岂知收获候，贵贱有翻覆。翩翩轻薄儿，早岁惊华毂。兀兀老著书，英名重渠禄。龙性或可拳，麟游或非时。未若九霄凤，鉴辉而下之。朝飞扶桑津，暮宿月树枝。翱翔阅千载，秉德何由衰。伦云听其鸣，夔亦致其仪。向非轩与虞，尔技将安施。
杂咏·其一
作者：李重华
朝代：清

伯鸾吟《五噫》，平子咏《四愁》。身世两辽阔，居然杞国忧。贤英美儒术，公卿富王猷。譬彼鸿鹄翔，蜩鸴岂预谋。黄钟变重阴，气到物自柔。聊当抚流运，顺化穷娱游。
杂咏·其七
作者：李重华
朝代：清

龙性或可拳，麟游或非时。未若九霄凤，鉴辉而下之。朝飞扶桑津，暮宿月树枝。翱翔阅千载，秉德何由衰。伦云听其鸣，夔亦致其仪。向非轩与虞，尔技将安施。
杂咏·其三
作者：李重华
朝代：清

世事赌一局，扰扰惑后先。宁知袖手人，偏得其中玄。华裾徇形役，被褐遗尘缘。水静鉴犹朗，况乃全其天。尧年积余潦，岳牧纷求贤。汾阳冰雪肤，凝神何宴然。
杂咏·其二
作者：李重华
朝代：清

东坡《和陶》作，才力本富有。满抱不合时，知能似陶否。羲皇以上人，达者得尚友。净心无物役，真气托杯酒。杳杳源际花，迢迢宅边柳。云龙非我期，枝麃庶为偶。
杂咏·其五
作者：李重华
朝代：清

行天无巽风，卉木谁敷荣。出地无奋雷，句萌谁挺生。维人有韵语，油然畅其情。入乐应群籁，天人斯合并。轩律肇元气，虞歌配元声。洋洋盈耳哉，神听其和平。
杂咏·其六
作者：李重华
朝代：清

闲人喜种花，劳者艺其粟。种花春已荣，艺粟晚而熟。方当游赏时，贱腹而贵目。岂知收获候，贵贱有翻覆。翩翩轻薄儿，早岁惊华毂。兀兀老著书，英名重渠禄。
杂咏·其四
作者：李重华
朝代：清

游鱼在江湖，野鸟在泱漭。浩荡迷所之，鳞翼遂而长。俄然易其性，毋乃太矫枉。煦沫岂两忘，鼓钟非惠养。徐于以寝兴，是道复马往。畴其觅遗珠，委心于象罔。
次陈未斋同年韵题张南华画
作者：李重华
朝代：清

诗人偶作画，兴与哦诗同。髯张醉后辄挥洒，意境不落畦畛中。片云初生幽涧石，万吹忽入寒涛松，似有灵气盘虚空。移情莫辨山水窟，但觉林峦窅窅泉淙淙。维髯与我最相得，联吟斗捷时过从。比年嗜画恣游历，绝尘奔轶难追踪。朅来许我画尺幅，千金拱璧惠未蒙。俄然赠尔白银盘上青螺峰，恍若置我五湖西畔钱塘东。扁舟独往意何限，斗室卧看游无穷。况今新诗倡和总入画，奇妙仿佛神仙逢。凭将此图引兴聚高作，扫尽世间俗笔满纸涂青红。
登蓬莱阁
作者：李重华
朝代：清

槛底沧溟浸太空，凌乘如到蕊珠宫。波间万怪时嘘气，天外三山日御风。术士妄寻焉得遇，诗翁偶祷竟能通。良宵会约群仙醉，待看重轮彻地红。
紫柏山
作者：李重华
朝代：清

紫柏山前石，犹镌辟谷居。峦岩递森郁，竹石宛清虚。有意从仙侣，无妨翊汉储。功成身合退，至乐是樵渔。
赋得林屋洞送归愚先生给假南还
作者：李重华
朝代：清

洞天窈窕藏金庭，诗翁选胜旧所经。烟销镜净落山骨，想见琼宫贝阙排岩扃。重寻阃奥入地底，行空浪激闻奔霆。芝英钟乳气沈积，变幻诡谲纷殊形。燃犀散耀扑仙鼠，搅扰万怪惑万灵。是时诗翁振策风泠泠，手挤丹壁搏翠屏。人言路断隔凡处，到此天穿地豁，双涌日月流光荧。三十六帝之外臣，倒冠落佩趋竛竮。灵威秘笈并传出，云是夏王缄鐍垂千龄。诗翁含笑受玉牒，愈使余豪剩墨罗华星。我今梦游杂醉醒，为救劖石作篆铭。峰巅缥缈聊复坐相待，迟我同乘倒影飞云軿。
过倾盖亭
作者：李重华
朝代：清

倾盖亭前驻马鞍，郯城风雨又漫漫。交情邂逅成千古，剩有人间行路难。
过居庸关
作者：李重华
朝代：清

太行东骛正回环，界截烟云是此间。九土横分雄地轴，三边总会扼天关。羽书报捷风雷迅，戍卒承平虎豹闲。此去汉南皆枕席，马蹄思踏贺兰山。
送确士之京口
作者：李重华
朝代：清

君向南徐去，江山尽入诗。楼高吞海地，船放落潮时。问古怀昭谏，留情见牧之。胜游兼绝唱，他日慰相思。
道古
作者：李重华
朝代：清

子长愤著书，论或凭胸臆。殷勤表素王，已足称神识。时方贵黄老，经术尚薄蚀。卓然仰高山，先路导其惑。骈罗七十子，附圣为羽翼。遂使弦诵堂，崇祀盛轨则。我嗟卫道人，曾未预配食。盲左既酬功，腐迁何愧色。
鸡头关
作者：李重华
朝代：清

鸡头千仞峻，白道细如丝。怒水盘根迅，雄关立壁危。北来天去握，南望汉为池。咫尺褒城驿，连钱蹀躞驰。
嘉树草堂联
作者：李金声
朝代：清
体裁：联

既勤垣墉，斯是陋室；以蔽风雨，相协厥居。
卖子谣
作者：李銮宣
朝代：清

百钱卖一儿，千钱卖一女。小者五六岁，大者三尺许。十十五五沿堤来，彳彳亍亍黄尘霾。老姆谓儿女，卖汝实痛汝。怀中一块肉，弃作路旁土。老父谓儿女，卖汝乃爱汝。朱门酒肉臭，但去无所苦。痴儿痴女不知离别难，从人略卖衣禅单。衣单单，心悒悒。儿长为奴女为妾，灶前灶后背人泣。
即目二首
作者：李銮宣
朝代：清

尪驴背上立饥鸦，车碾沙痕一道斜。行到伊吾三月暮，落花时节未开花。塞上风光到柳条，烟横戍垒马蹄骄。天山似我双蓬鬓，纵遇春来雪不消。
即目二首·其一
作者：李銮宣
朝代：清

尪驴背上立饥鸦，车碾沙痕一道斜。行到伊吾三月暮，落花时节未开花。
即目二首·其二
作者：李銮宣
朝代：清

塞上风光到柳条，烟横戍垒马蹄骄。天山似我双蓬鬓，纵遇春来雪不消。
哈密三首
作者：李銮宣
朝代：清

高山连关勒，古郡控伊吾。地远天难尽，沙明海不枯。举头飞鸟没，回首片云孤。牵马入城市，言寻卖酒垆。东接敦煌郡，南连吐鲁番。咽喉通月窟，衣带俯河源。日影春城黯，风声戍角喧。太平无绝檄，中外一屏藩。村落如棋布，炊烟屋上斜。耕田多服马，戽水不悬车。错壤平宜稌，衡门半种瓜。停骖揖老叟，暂与话桑麻。
哈密三首·其一
作者：李銮宣
朝代：清

高山连关勒，古郡控伊吾。地远天难尽，沙明海不枯。举头飞鸟没，回首片云孤。牵马入城市，言寻卖酒垆。
哈密三首·其三
作者：李銮宣
朝代：清

村落如棋布，炊烟屋上斜。耕田多服马，戽水不悬车。错壤平宜稌，衡门半种瓜。停骖揖老叟，暂与话桑麻。
哈密三首·其二
作者：李銮宣
朝代：清

东接敦煌郡，南连吐鲁番。咽喉通月窟，衣带俯河源。日影春城黯，风声戍角喧。太平无绝檄，中外一屏藩。
塞上曲
作者：李銮宣
朝代：清

古道千盘草木荒，戍旗一片黯春阳。谁知石烂山枯后，犹有残碑记汉唐。
塞上曲
作者：李銮宣
朝代：清

硬雨霾风别样愁，寒烟无际草如秋。玉门关外千条水，都向蒲昌海上流。
将抵哈密，村落棋布，耕蹂相望，边塞始见春光矣。口占二绝句
作者：李銮宣
朝代：清

黄尘不动午风喧，负郭人家水灌田。山下桃花山上雪，柳烟笼到寺门前。出关那识春风面，沙拥车轮雪啮毡。何意伊州城一角，暮春恰似早春天。
将抵哈密，村落棋布，耕蹂相望，边塞始见春光矣。口占二绝句·其一
作者：李銮宣
朝代：清

黄尘不动午风喧，负郭人家水灌田。山下桃花山上雪，柳烟笼到寺门前。
将抵哈密，村落棋布，耕蹂相望，边塞始见春光矣。口占二绝句·其二
作者：李銮宣
朝代：清

出关那识春风面，沙拥车轮雪啮毡。何意伊州城一角，暮春恰似早春天。
将至玉门作
作者：李銮宣
朝代：清

五月边庭暑气无，重重烟树影模糊。沙洲风偃息鸡草，略约桥通昌马湖。红日三竿城阙晓，青天一握雪山孤。从今重见中原景，甘向汾源友钓徒。
将至鼸泉车中别博克达山
作者：李銮宣
朝代：清

博克达山高极天，三峰栏出青云端。负戈一载北庭住，日日对尔开愁颜。昼拥鸿蒙万年雪，玉岽连蜷皓以洁。巡檐不觉吟兴豪，慷慨悲歌金石裂。夜烧昆仑万年火，烛天之焰罡风簸。烈山一炬雷电惊，欲吟未吟口先哆。噫吁峨浩浩落落，撑岩嶙石交耐久。我与君弹指一别已十日，回首漠漠空烟云。烟霏微兮云演漾，峰头白雪遥相望。相望何如相对时，望山别山吾有诗。行行又过蒲类海，水光扑面风飓飓。
巴里坤城北寻汉永和二年碑
作者：李銮宣
朝代：清

竞断匈奴臂，穹碑勒此间。星弧弯夜月，铁马驻天山。斩馘诛呼衍，全师入汉关。至今扪古碣，血渍土花斑。
平凉城下作兼怀阎柱峰太守时柱峰秩满入都
作者：李銮宣
朝代：清

数峰残雪压城低，翻动银杯滑马蹄。青史几朝驱铁骑，白头万里望金鸡。渭州山拱都卢北，泾水源生薄洛西。不见故人阎立本，邮亭谁伴醉如泥。
推车谣
作者：李銮宣
朝代：清

只轮车双足，趼夫为推妇为挽。老妪稚子坐两头，黄土满身泪满眼。问从何处来，曰从山东来。问从何处去，乞食远方去。车上何所有，破毡裹敝帚。车中何所施，草根兼树皮。欲行不行行蹒跚，昨日今日并无粒米餐。长跽乞怜，求施一钱，一钱不救君饥寒。只轮车，车转毂，老妪呜呜抱儿哭。卖汝难抛一块肉，不如老妪经沟渎。
文信国祠联
作者：李銮宣
朝代：清
体裁：联

久要不忘平生之言，古谊若龟鉴，忠肝若铁石；敢问何为浩然之气，镇地为河岳，丽天为日星。
晓抵星星峡
作者：李銮宣
朝代：清

乱峡如奔云，乱山如积铁。祁连伏地行，迤逦曲而折。老龙忽骧首，不顾坤柱裂。陟立无数峰，时出复时没。百里人迹断，千里水草绝。流沙白漫漫，天高正飞鹘。
沙泉
作者：李銮宣
朝代：清

漫漫穷发路，何地种松杉。戈壁天无暑，沙泉水亦咸。坡回萧寺出，山远夕阳衔。诗梦从头续，清风拂枕函。
浮云
作者：李銮宣
朝代：清

浮云万里气纵横，幂幂荒烟一望平。雁塞天寒春不到，龙沙车过辙无声。霜严戈壁驼峰兀，风卷穹庐鸟阵惊。到此不须愁寂寞，雪山长傍马头明。
由富春至钱塘
作者：李銮宣
朝代：清

莽莽水烟外，霏霏山雨前。野寒微有树，江远不分天。潮落安鳅穴，风吹冷鹭田。西湖秋更好，不到已三年。
登库舍图岭二首
作者：李銮宣
朝代：清

青冥咫尺陟崔嵬，万壑松涛万壑雷。廿四盘坡天在上，八千里路客归来。人穿蚁磨危栏护，雪挂兜罗峭壁开。行到半山回首望，乱峰无数白云堆。我来刚打卯时钟，一角招提宿雾浓。山自昆仑凝五岳，人从瀚海蹑千峰。生还绝塞萍犹寄，飞到层霄鸟亦慵。下马看碑频拭字，不知身裹碧芙蓉。
登库舍图岭二首·其一
作者：李銮宣
朝代：清

青冥咫尺陟崔嵬，万壑松涛万壑雷。廿四盘坡天在上，八千里路客归来。人穿蚁磨危栏护，雪挂兜罗峭壁开。行到半山回首望，乱峰无数白云堆。
登库舍图岭二首·其二
作者：李銮宣
朝代：清

我来刚打卯时钟，一角招提宿雾浓。山自昆仑凝五岳，人从瀚海蹑千峰。生还绝塞萍犹寄，飞到层霄鸟亦慵。下马看碑频拭字，不知身裹碧芙蓉。
登库舍图岭纵笔作歌
作者：李銮宣
朝代：清

生不识玉门关，梦不到祁连山。忽然天风吹马足，直上千仞万仞之峰巅。积雪璨巉岩万万古，其鳞之而玉龙舞。有时天亦被雪遮，一片空蒙迷仰俯。我闻西域冈底斯乃山岳尊，祁连南北脉络分。群山莽莽入关去，武功太白皆儿孙。亥章不能步，神禹不能导。遂使益地括地图志讹，雪海冰天白浩浩。既不如张博望，浮槎竟到青天上，又不如郑安远，左执鞭弭右橐鞭。负戈万里天西来，平生游迹真奇哉。雪山峨峨白玉皑，冰山晶晶沙山颓。罗卜淖尔蒲类海，如螺如芥如浮杯。西穷西海滨，东望东海限，四海复四海，自西至东二万馀里舆图恢。九州岛五岳峰数堆，南界北界青莲开。三千大干鲜如此，虫沙猿鹤一瞬俱尘埃。膏我车，秣我马，天山雪深几没踝。白云如席堕我鞯，白雪如掌落我肩。羲和纡辔娥魄晦，但见银海沆瀁上下左右兜罗绵。不用纪功勒石铭燕然，亦不用短衣射虎消残年。醉斟车上酒泉酒，一唱玉门迁客西征篇。
登流河驿奎光阁
作者：李銮宣
朝代：清

三层画阁郁崔嵬，薄暮登临醉眼开。燕蓟云山趋海尽，沧溟风雨挟潮来。了无宦兴红尘倦，剩有余生白发催。独立苍茫赠感慨，背人鸥鹭莫相猜。
苦水守风
作者：李銮宣
朝代：清

竟断行人迹，狂飙日夜颠。土囊翻瀚海，山势截祁连。沙壅车无辙，风摇屋似船。平生多渴疾，何处汲甘泉？
苦水题壁
作者：李銮宣
朝代：清

黄泥垩屋粪围墙，来自伊吾古战场。客子装车先载水，旅人投店似分房。□更漏静风鸣镝，马角春寒夜陨霜。坐久莫争牢落感，浮生何处不他乡。
蒲类海三首
作者：李銮宣
朝代：清

雪岭三峰矗，天光一镜涵。日高澄海市，波净豁云岚。鹳鹤盘空起，鱼龙得气酣。尾闾何处泄，不必注东南。弓挂天山上，封侯重海西。当年驱战马，此地动征鼙。窦耿名犹壮，征和迹可稽。沧桑俄顷事，回首白云齐。望望沙陀迥，朱邪起后唐。废兴同逐鹿，人代几亡羊。海澨任空阔，山容自老苍。摇鞭过水曲，消受午风凉。
蒲类海三首·其一
作者：李銮宣
朝代：清

雪岭三峰矗，天光一镜涵。日高澄海市，波净豁云岚。鹳鹤盘空起，鱼龙得气酣。尾闾何处泄，不必注东南。
蒲类海三首·其三
作者：李銮宣
朝代：清

望望沙陀迥，朱邪起后唐。废兴同逐鹿，人代几亡羊。海澨任空阔，山容自老苍。摇鞭过水曲，消受午风凉。
蒲类海三首·其二
作者：李銮宣
朝代：清

弓挂天山上，封侯重海西。当年驱战马，此地动征鼙。窦耿名犹壮，征和迹可稽。沧桑俄顷事，回首白云齐。
贾太傅祠
作者：李銮宣
朝代：清

清风水面拂徐徐，太傅祠堂返照余。文帝本为恭俭主，汉廷谁识治安书。生逢盛世才仍厄，天夺中年志未舒。我爇瓣香来下拜，何如君昔吊三闾。
长流水题壁
作者：李銮宣
朝代：清

朝过长流水，暮过长流水。流水流不休，行人行未已。
青县口占四绝句
作者：李銮宣
朝代：清

老鸦堤外路三叉，芳草裙腰绿意斜。几日风光过上巳，村村开遍小桃花。晓添春水一痕青，布谷催耕隔岸听。谁买笭箵舣沙嘴，风来吹过峭帆亭。榆荚纷纷绿上墙，茅檐一角絮云凉。老农赤脚儿爬背，盘古祠前坐夕阳。一双一双堠当门，录曲横桥堠外村。昨夜东风吹雨过，曲尘飞到柳黄屯。
青县口占四绝句·其一
作者：李銮宣
朝代：清

老鸦堤外路三叉，芳草裙腰绿意斜。几日风光过上巳，村村开遍小桃花。
青县口占四绝句·其三
作者：李銮宣
朝代：清

榆荚纷纷绿上墙，茅檐一角絮云凉。老农赤脚儿爬背，盘古祠前坐夕阳。
青县口占四绝句·其二
作者：李銮宣
朝代：清

晓添春水一痕青，布谷催耕隔岸听。谁买笭箵舣沙嘴，风来吹过峭帆亭。
青县口占四绝句·其四
作者：李銮宣
朝代：清

一双一双堠当门，录曲横桥堠外村。昨夜东风吹雨过，曲尘飞到柳黄屯。
马塍花歌吊姜白石
作者：李銮宣
朝代：清

马塍花发春濛濛，马塍花落啼小红。花开花落春已暮，蛮鸠义燕骄东风。白石先生墓草死，年年寒食乌衔纸。玉友金蕉唤不醒，玉人金缕歌谁倚。只今水调按红牙，杜宇声声诉落花。纵使雪麋能护惜，不知香梦入谁家。
杂感
作者：李针
朝代：清

烂漫年华烂漫愁，春光春水两悠悠。卷施有叶心先断，杜宇无声血已流。叹逝陆机同阅世，思家王粲独登楼。此乡信美非吾土，冷落胥江一钓舟。生别吞声已不禁，频为列别更摧心。围棋寂寞虚山墅，清宴依稀忆竹林。季子远携留墓剑，女媭空冷捣衣砧。三年伏枕双垂泪，肠断清辕向晓吟。
杂感·其一
作者：李针
朝代：清

烂漫年华烂漫愁，春光春水两悠悠。卷施有叶心先断，杜宇无声血已流。叹逝陆机同阅世，思家王粲独登楼。此乡信美非吾土，冷落胥江一钓舟。
杂感·其二
作者：李针
朝代：清

生别吞声已不禁，频为列别更摧心。围棋寂寞虚山墅，清宴依稀忆竹林。季子远携留墓剑，女媭空冷捣衣砧。三年伏枕双垂泪，肠断清辕向晓吟。
送友归鉴湖即赴辰阳幕
作者：李针
朝代：清

易别还如商与参，醉歌燕市怅分襟。旅游旧雨联今雨，归客越吟还楚吟。潮落严滩残雪尽，春生湘浦紫兰深。相思一夜江花发，千里月明同此心。
巫峡
作者：李钟峨
朝代：清

巫峡天下险，崖阴水气昏。猿啼云外树，客断雨中魂。神女灵旗动，骚人艳赋存。无穷怀古意，独自向江村。
黄汾阻风
作者：李钟璧
朝代：清

系缆黄沙几晦明，归心日夜共愁生。客行惯下千猿泪，潮至如闻万马声。世事久知同木雁，羁怀何处付银筝。倚栏极目占风色，远浦沙昏浪未平。
代孙子翼题母70寿联门联
作者：李钟荣
朝代：清
体裁：联

今日是普天万寿节；阿母比寸草三春晖。
贺孙子翼母70寿联
作者：李钟荣
朝代：清
体裁：联

介寿献西母蟠桃，一千岁花，二千岁实；忘忧羡北堂萱草，四十年苦，三十年甘。
秋物八咏
作者：李钟问
朝代：清

千山瘦削绕平原，纵目西风坐故园。一带低迷衰草色，几人憔悴晚烟痕。峰峦已减当春黛，岵屺长销自古魂。最是不堪凭望处，翠微日日送黄昏。
秋物八咏
作者：李钟问
朝代：清

天路悠悠近紫微，孤云往反欲何依。风高鹤背千门出，雨冷龙腥半夜归。裁锦漫誇凌汉赋，薄罗将就补寒衣。与君好结闲中伴，莫逐狂猋到处飞。
秋物八咏
作者：李钟问
朝代：清

搔首问天独倚阑，露华清切涌珠团。阚郎不起三生梦，坡老空嗟一夕寒。长夜冰心栖海国，几家霜杵诉江干。琼楼贝阙红尘隔，此地几登自古难。
秋物八咏
作者：李钟问
朝代：清

澄江入暮夕阳斜，不尽低徊一望赊。万顷风烟寒楚佩，十年消息盻仙槎。眼前到处人心冷，镜里偏看老鬓华。欲托微词波已逝，临渊独坐怨咨嗟。
秋物八咏
作者：李钟问
朝代：清

花房飘谢怅淹留，落魄凄凉老故邱。汝已无家依草露，我来含恨吊芳洲。香须粉翅销看尽，翠黛蛾眉怨未休。一自南园春去后，丹青迢递隔朱楼。
秋物八咏
作者：李钟问
朝代：清

西风拂柳破愁醒，旧绪依稀别帝京。落叶舟摇南北岸，疏枝长系短长亭。寒依彭泽腰应瘦，老志灵和眼未青。莫上荒堤回首望，天涯多有怨飘零。
秋物八咏
作者：李钟问
朝代：清

轻尘静处暗闻香，遥指平原是故乡。曾托孤根依素女，分将修斧趁吴郎。枝头空说金为粟，苑内频惊夜有霜。漫道山阿容我老，喜来花信梦初长。
秋物八咏
作者：李钟问
朝代：清

高楼乍度雁声初，节物惊心计已疏。露下栖迟南岭月，风前冷落北来书。长途矰缴看皆是，自古稻粱未有馀。与尔凄清同世路，峰头何日不欷歔。
七月七日雨中种竹树
作者：李钟麟
朝代：清

洞庭秋雨来，凉气生枕席。东城官舍中，颇似野人宅。锄云艺竹树，一径十余尺。树带君山青，竹分湘水碧。稍免抱瓮劳，华滋借天泽。人间瓜果会，陈乞终何益。巧宦吾未能，空斋卧良夕。
渔村夕照
作者：李钟麟
朝代：清

满村秋水浸苔矶，落日清江动竹扉。一曲高歌渔父醉，归来晒网趁斜晖。
九日北香湖观荷
作者：李钦文
朝代：清

九日湖光好，红渠一望奢。嘉名初有锡，胜地培增华。国色临秋水，香风落彩霞。岁寒须共保，切莫妒黄花。
台湾吟
作者：李钦文
朝代：清

直从澎岛渡台湾，几阅春秋倏忽间。海国奇观冈号木，天涯胜迹凤名山。早潮鹿耳游人遍，晚渡安平舟子閒。知是圣朝恩泽远，遐荒久已辟贤关。
海
作者：李钦文
朝代：清

汪洋千万顷，浑浑渺无际。不知境界宽，反觉乾坤细。沧溟大其观，波涛壮其势。遥遥一望之，云山奚所蔽。亘古咸如斯，昼夜将安憩。所赖舟楫功，巨川方可济。
海会寺
作者：李钦文
朝代：清

回思往事白云间，止有青松不解颜。鱼鼓高低忙处响，鸟笙上下静中环。天开海国莲称社，月映蜂台禅闭关。休问当年衰盛事，于今长见老僧閒。
番社
作者：李钦文
朝代：清

社屋参差路转纡，社中忽见数番奴。文身自昔称殊国，断发于今入版图。墙以竹环皆郁翠，屋因茅搆束薪刍。争弹口里同心调，携手成婚醉酪酥。
登红毛城
作者：李钦文
朝代：清

高筑坚城自昔时，登临远眺快襟期。潮声暗逐风声急，雁影还随日影迟。鹿耳浮沉天以外，鲲身隐现水之湄。于今休问当年事，总为王朝壮帝基。
节妇郑氏诗
作者：李钦文
朝代：清

双凤喈喈恋俦匹，屈指馀生年二十。恩情两载重如山，一朝影只吞声泣。啼鹃血泪染鸳鸯，连理枝残欲断肠。冰雪心肝甘自矢，轻生重节植纲常。数语辞亲自厄塞，回视亲颜心转迫。高堂勿复念残躯，薄命残躯奚足惜。生别死离在须臾，戚族罗拜皆长吁。精魂顷刻化天地，斯称巾帼如眉须。君不见湘竹泪斑传自昔，又不见古来望夫化作石。以兹寸息付青丝，山为枯容水为赤。吁嗟乎，郑女节烈耀人间，千载留名垂史册。
泊青县
作者：李钧
朝代：清

何处西山展画屏，遗踪还问峭帆亭。此邦果有出蓝誉，绕郭垂杨一色青。
挽张百熙联
作者：李钧寰
朝代：清
体裁：联

鹿洞条教，颁在学宫，至今北斗同瞻，尊为师说；元祐英贤，半沦党籍，此后晨星更少，惟叹才难。
寄彭秋潭大令
作者：李钧简
朝代：清

白云西望鹤南飞，江汉题襟旧纻衣。每忆故人为吏去，深知词客似君稀。石颜峭处平开径，花气和时静庵扉。汉代循良多辅相，莫教容易赋山薇。
寄彭秋潭大令
作者：李钧简
朝代：清
体裁：七言律诗

白云西望鹤南飞，江汉题襟旧纻衣。每忆故人为吏去，深知词客似君稀。石颜峭处平开径，花气和时静掩扉。汉代循良多辅相，莫教容易赋山薇。
送赵修撰出使琉球
作者：李钧简
朝代：清

封袭恩流海国春，儒臣万里捧丝纶。扶桑东望经三岛，折柳南来傍七闽。纸到鸡林原有价，槎回牛渚岂无津。琉球此日争先睹，天子元年第一人。
丹阳道上
作者：李铠
朝代：清

晓入云阳道，喧呼次第行。山空看日上，江近觉潮生。客路贪斯竞，人心淡自平。扁舟随泛泛，亦足赴王程。
挽吴恭亨妾李氏联
作者：李锡淇
朝代：清
体裁：联

从夫子于谣诼横生、忧患纷集之秋，那料小星遽中陨；闻孺人有无穷期望、特别经营未竟，畴将恨海与填平。
七月六日雨三章
作者：李锴
朝代：清

丰隆鞭龙龙疾走，惊风划裂土囊口。黑云如磐压户牖，一夕四山万牛吼。疏灯荧荧坐相守，娇儿宛转不离母。西成禾黍复及期，于嗟苍天将尔为。窗穿片白天欲旦，开门邻比相呼唤。檐攲屋漏各零乱，颓墙却壅人径断。破衾斗粟夜来换，柴薪沾湿何由爨。群儿长竿向水汀，戏拈蛛网捎蜻蜓。大河折南洲转北，突兀庄前走巨石。合抱之树竟安掷，四松拔根良可惜。栖苴瘣木争狼籍，陵谷由来轻变革。县南村落得几户，明日城中卖老牯。
七月六日雨三章·其一
作者：李锴
朝代：清

丰隆鞭龙龙疾走，惊风划裂土囊口。黑云如磐压户牖，一夕四山万牛吼。疏灯荧荧坐相守，娇儿宛转不离母。西成禾黍复及期，于嗟苍天将尔为。
七月六日雨三章·其三
作者：李锴
朝代：清

大河折南洲转北，突兀庄前走巨石。合抱之树竟安掷，四松拔根良可惜。栖苴瘣木争狼籍，陵谷由来轻变革。县南村落得几户，明日城中卖老牯。
七月六日雨三章·其二
作者：李锴
朝代：清

窗穿片白天欲旦，开门邻比相呼唤。檐攲屋漏各零乱，颓墙却壅人径断。破衾斗粟夜来换，柴薪沾湿何由爨。群儿长竿向水汀，戏拈蛛网捎蜻蜓。
七益诗 其一 那舍人慎脩
作者：李锴
朝代：清

北陆极穷阴，微云晚凝冱。昭然剥复际，青灯结良晤。曰善匪外来，闻义由积著。韫玉折方流，疏麻建直度。孤节谅不移，雪霰亦已屡。流议骇所遭，维皇眷深顾。生植忧患丛，暄回闭藏固。明两属休时，终焉令名树。
七益诗 其七 西涧开士藏山
作者：李锴
朝代：清

明星何烂如，满月湛虚白。根形木讷中，妙相不可测。藕丝擢污泥，况在水精域。溪云了变灭，松风叩空寂。时闻迦陵音，鷇鸣一諠然。二鄣方拄中，对之辄冰释。
七益诗 其三 石国学东村
作者：李锴
朝代：清

靡靡平乐习，华侈相崇高。幽兰芳意别，神剑精芒韬。风烟扫遗迹，筑馆邻近郊。微吟弄篇翰，绠汲古兴遥。方沼延素月，虚亭会凉飙。佳期肯云旷，胜引时招邀。授餐联日夕，絷驹竭场苗。顾予悲触藩，趑趄良告劳。废瑟奏深堂，节应宫角调。将无叶公好，坐使尘清标。
七益诗 其二 吴纂修晚亭
作者：李锴
朝代：清

黄鹄翩然飞，六翮自脩整。秋风振广漠，江湖乐清迥。龙仪格精妙，象纬穷彪炳。自结耨野知，端殊扫门请。金闺籍晚通，兰台笔新秉。云蒸示鸿业，川竭昭深警。下风邈焉承，裴回独引领。
七益诗 其五 陈道人卫瞻
作者：李锴
朝代：清

五石不可鍊，三芝复谁采。每生惑未祛，徒劳望瀛海。夫君秉道器，一致通恢恑。斗室杂冲衢，泠然脱尘滓。灵药匪外求，珠宫敷玉蕊。松菌坚脆殊，颓颜侵壮齿。天和能饮人，倾阳驻残晷。奚必御飞龙，遥从羡门子。
七益诗 其六 朱居士抱光
作者：李锴
朝代：清

素质萃精纯，恳恳复款款。楚璞谢追琢，湘筠办高简。时髦而古趋，斯人希在眼。岐路虽多岐，复之则不远。一击傥不中，苍鹰瞥然返。折节专事尚，三冬户云键。咏歌先王风，弹琴助游衍。宣尼如可作，深思寄狂狷。
七益诗 其四 陈州佐橘洲兄弟
作者：李锴
朝代：清

济济海城彦，夙著珣珉称。渥洼贱孤骋，鸑鷟矜双鸣。豁此尘外襟，蕴结初古情。荒涂析蒙密，绝响寻铿鍧。挥颖传三仓，抚几拥百城。铦力无留割，乱丝何牵萦。育兹千里材，继踵舆歌清。
七益诗·那舍人慎脩
作者：李锴
朝代：清

北陆极穷阴，微云晚凝冱。昭然剥复际，青灯结良晤。曰善匪外来，闻义由积著。韫玉折方流，疏麻建直度。孤节谅不移，雪霰亦已屡。流议骇所遭，维皇眷深顾。生植忧患丛，暄回闭藏固。明两属休时，终焉令名树。黄鹄翩然飞，六翮自脩整。秋风振广漠，江湖乐清迥。龙仪格精妙，象纬穷彪炳。自结耨野知，端殊扫门请。金闺籍晚通，兰台笔新秉。云蒸示鸿业，川竭昭深警。下风邈焉承，裴回独引领。靡靡平乐习，华侈相崇高。幽兰芳意别，神剑精芒韬。风烟扫遗迹，筑馆邻近郊。微吟弄篇翰，绠汲古兴遥。方沼延素月，虚亭会凉飙。佳期肯云旷，胜引时招邀。授餐联日夕，絷驹竭场苗。顾予悲触藩，趑趄良告劳。废瑟奏深堂，节应宫角调。将无叶公好，坐使尘清标。济济海城彦，夙著珣珉称。渥洼贱孤骋，鸑鷟矜双鸣。豁此尘外襟，蕴结初古情。荒涂析蒙密，绝响寻铿鍧。挥颖传三仓，抚几拥百城。铦力无留割，乱丝何牵萦。育兹千里材，继踵舆歌清。五石不可鍊，三芝复谁采。每生惑未祛，徒劳望瀛海。夫君秉道器，一致通恢恑。斗室杂冲衢，泠然脱尘滓。灵药匪外求，珠宫敷玉蕊。松菌坚脆殊，颓颜侵壮齿。天和能饮人，倾阳驻残晷。奚必御飞龙，遥从羡门子。素质萃精纯，恳恳复款款。楚璞谢追琢，湘筠办高简。时髦而古趋，斯人希在眼。岐路虽多岐，复之则不远。一击傥不中，苍鹰瞥然返。折节专事尚，三冬户云键。咏歌先王风，弹琴助游衍。宣尼如可作，深思寄狂狷。明星何烂如，满月湛虚白。根形木讷中，妙相不可测。藕丝擢污泥，况在水精域。溪云了变灭，松风叩空寂。时闻迦陵音，鷇鸣一諠然。二鄣方拄中，对之辄冰释。
三器歌 其一 粤鼓
作者：李锴
朝代：清

群蛮蠢蠢天不遗，跂行喙息南交垂。动物有生即有受，蜂虿顺性皆良知。古之王者大无外，有汉始拓西南夷。夷德反覆服叛数，用牛马视唯羁縻。五溪毒淫骆越悍，新息虎节尝行师。雷霆震惊百蛮詟，爰得铜鼓声天威。范之为马马龙立，馀鼓千载犹灵奇。继其事者丞相亮，德音荡涤宣泸微。荒陬穷徼靡不振夔，三千里安足多王诛剪物不尽物，二轨实与天同规。迄今蛮种遂滋育，远物若鼓时凭之。深腔洞底面纸薄，四兽蹲伏如盘螭。海鱼天马重隐起，宝网细界金蚕丝。斑淹丹碧古色湛，玄冰凝结灵鼍皮。吾闻土蚀金则哑，试一弹指轰惊雷。夫谁呵护乃至此，无乃魍魉无支祁。呜呼鼓兮鼓兮汝在兹，摩挲我则有所思。
三器歌 其三 十二辰鉴
作者：李锴
朝代：清

明者治物先治内，易戒曾闻日中沫。轩辕铸镜盖有故，宁仅山林辟魑魅。此镜何年始成器，背环十二虫文字。冠笏鹄立象安取，青马夹纽知何谓。大白由来不受污，白旃玄锡都无赖。出箧冷然金井深，碧月明水秋阴会。对之一再神气肃，毫发不敢中藏秽。呜呼宝镜照人人尽爱，所贵君子通其类。
三器歌 其二 书言府弩
作者：李锴
朝代：清

横弓著臂肇为弩，用威天下章大武。狼弧炯炯俯垂象，弦剡之义睽兼取。参均九和法久备，岂曰琴氏传自楚。双牙函郭机絭捷，蹶张未半势已怒。黄閒白的争树绩，韩推蹊子推巨黍。弩师授法不授器，此物沈沦半泥土。精芒一朝韨底出，绿沈照眼谁能估。呜呼弩兮弩兮慎自处，不须再入书言府，世有陈音当事汝。